Sharnaaz Ahmad Tegur Caprice, Ebit Lew & Nadir Minta Selesai Cara Baik

Hari ini hangat diperkatakan mengenai kontroversi melibatkan Caprice, Nadir Al Nuri dan Ustaz Ebit Lew. Lebih kecoh apabila Ebit Lew membuat laporan polis berhubung isu berkenaan.

Tampil memberikan pendapat mengenai kemelut tersebut, pelakon Sharnaaz Ahmad meminta segala salah faham dapat diselesaikan oleh tiga ikon itu dengan baik.

Kata Sharnaaz lagi, adalah lebih baik jika ketiga mereka berbincag mengenai isu tersebut secara peribadi dan bukannya membuat pendedahan di media sosial.

“Apa pun, bincang elok-elok. Tak payah buat pendedahan dalam media sosial begini. Yang buruk orang kita juga. Malulah nama Malaysia. Siapa salah, siapa betul tak payah jadi tontonan sekalian alam.

“Yang salah bubuh dalam lokap, yang betul teruskan perjuangan. Selesai,” katanya.

Dalam pada itu, Sharnaaz berkata dia bercakap berdasarkan daripada pengalaman dimana dia mengakui pernah bertindak melulu seperti Caprice ketika muda.

“Saya bercakap melalui pengalaman. Masa muda, selalu buat macam Caprice buat tapi saya ‘level’ peringkat negeri sahaja, dia (Caprice) peringkat dunia.

“Kepada Nadir, Ebit Lew dan Caprice, duduk berbincang. Berkomunikasi, memaafkan dan bersatu. Tolong Islam, bukan merosakkannya. Sebab kalian semualah Islam disayangi, jangan sebab kalian juga, Islam dibenci mata luar,” katanya.

Menerusi perkongsian di Insta Story itu, Sharnaaz turut berkata dia tidak mahu tahu siapa salah dan siapa yang betul kerana ketiga-tiga mereka membawa nama Islam dan Malaysia.


“Itu Semua Fitnah, Saya Nafikan Semua Tuduhan”

Hari ini, hangat diperkatan apabila misi kemanusiaannya di Gaza dipertikai beberapa pihak. Susulan itu, sebentar tadi pendakwah terkenal, Ustaz Ebit Lew membuat laporan polis bagi membersihkan namanya.

Menafikan segala tuduhan dilemparkan terhadapnya, Ebit berkata semua yang diperkatakan tidak benar sama sekali dan fitnah semata-mata.

BACA: Misi Bantuan Ebit Lew Dipertikai, Nadir Al-Nuri Dedah Cerita Sebenar

“Ini semua fitnah, saya nafikan semua tuduhan kepada saya, saya sedih, sebab ayah saya dan isteri saya tahu perkara sebenar.

“Saya akan bagi tahu hal sebenar sikit masa lagi, semua saya akan bagi tahu, saya tidak takut pun, bukti-bukti semua saya ada,” katanya.

Dalam pada itu, Ebit berkata beliau akan menjawab segala pernyataan lebih lanjut esok. Ujarnya lagi, beliau hanya mahu menghentikan perkara itu terus diperkatakan kerana niatnya ke Gaza hanya untuk memberi pertolongan.

“Sebenarnya saya minta nak hentikan semua, saya tengok dia tak berhenti lama daripada saya dekat Mesir, niat saya nak tolong orang.

“Saya pergi pun dengan duit saya sendiri. Saya tak bukak satu tabung untuk Gaza, tapi saya tak sangka jadi macam ni. Semua pakai duit saya sendiri,” katanya.


“Saya Dah Vaksin, Saja Je Tak Letak Gambar”

Menerusi siaran langsung Instagram baru-baru ini, penyanyi nombor satu negara, Datuk Seri Siti Nurhaliza memaklumkan sudah pun mendapatkan suntikan vaksin.

Bagaimanapun, Siti berkata dia tidak berkongsikan perkara itu di media sosial untuk menjaga sensitiviti orang ramai berkenaan hal tersebut. Kata Siti lagi, dia akan berkongsikan perkara itu di media sosial kelak sekiranya perlu.

“Saya dah vaksin, saja je tak letak sebab kadang-kadang kalau kita letak orang cakap, tak letak pun orang cakap kan. Jadi biar sajalah kita tahu dan kita sendiri tahu.

“Mana yang tahu tu, tahu je lah. Kalau nak gambar nanti saya post lah. Saya pun rasa terlalu ramai orang sensitif, ada benda tak perlu. Kalau saya nak letak saya letak,” katanya.

Dalam pada itu, Siti turut menyeru orang ramai supaya mendapatkan suntikan vaksin dan bersama-sama mencegah penularan virus membawa maut itu.


Layan Ibu Seperti Permaisuri, Isteri Dedah Aliff Syukri Ketipkan Kuku Ibu

Meskipun ada yang kurang gemar dengan sikapnya yang didakwa suka menunjuk, namun ramai yang menjadikan usahawan kosmetik Datuk Seri Aliff Syukri sebagai contoh seorang yang mementingkan keluarga dan ibunya.

Baru-baru ini, isterinya Datin Shahida berkongsikan sikap sebenar suaminya yang sangat menyayangi ibunya malah sentiasa menyantuni wanita yang melahirkannya itu.

BACA: Seronok Menari TikTok, Zizan Razak Nasihat Aliff Syukri Pakai Seluar Dalam Ketat Sikit

Terinspirasi sangat. MashaAllah patutlah rezeki melimpah ruah, DAS menyantuni bonda nya #motivasihidup #rezeki

Bukan itu sahaja, Shahida berkata Aliff juga sanggup membantu memotongkan kuku serta mencabut uban ibunya. Malah, jika ibunya tidak sihat dia sendiri akan memasak, hidang dan menyuap makanan kepada ibunya.

Jadi mata lebah, utk lihat kebaikan dari diri seseorang. Doakan hidayah & pengakhiran yang baik buat semua #motivasihidup #rezeki

Perkongsian Shahida itu ternyata membuatkan ramai terkejut termasuk Ustazah Asma yang bermunahasabah diri sebaik sehaja mendengar mengenai perkara itu.

Video dikongsikan di TikTok itu mendapat pelbagai reaksi daripada netizen yang turut meluahkan rasa kagum dan mengatakan mungkin itu antara sebab jutawan kosmetik itu murah rezeki.


Zizan Razak Akui Menyesal Beli Kereta Ferrari

Pelakon dan pelawak Zizan Razak mendedahkan dia mengakui menyesal kerana membeli kereta mewah Ferrari pada usia muda.

Zizan berkata apa yang lebih penting adalah untuk memiliki aset hartanah terlebih dahulu dan itu antara perkara paling bagus.

“Ada sesetengah orang datang kepada saya (minta pendapat) sama ada nak beli GT-R atau Mustang, saya jawab ‘no’.

“Nasihat saya tak payah beli namun pada masa sama, kalau ikut (kemampuan) dia, tak adil kalau dia tak beli sebab itu mungkin target atau impian. Mungkin bagus mungkin tidak. Bagi saya, tak bagus untuk masa depan seseorang.

“Beli rumah, that’s like the best thing ever (Itu benda paling bagus),” katanya.

Terdahulu pada tahun 2015, Zizan dilaporkan telah membeli sebuah kereta mewah Ferrari model F430 berwarna kuning dianggarkan berharga RM1.5 juta selepas sahabatnya, Tauke berkongsi sekeping foto di Instagram.


Ramai DM Minta Maaf, Caprice Tetap Teruskan IG Live Malam Ini

Sejak semalam hangat diperkatakan apabila Presiden Persatuan Cinta Gaza Malaysia (CGM), Nadir Al Nuri mendedahkan cerita disebalik misi bantuan pasukan pendakwah terkenal Ustaz Ebit Lew di Gaza.

Susulan pendedahan tersebut, Caprice dihujani dengan mesej di Instagram daripada netizen yang tampil memohon maaf kepadanya.

Menerusi perkongsian di Insta Story, Caprice dilihat memuat naik mesej permohonan maaf daripada netizen. Caprice berkata dia memaafkan mereka yang mencaci dan memaki dirinya.

Ujarnya lagi, dia juga mengakui cara pendekatannya juga salah dan banyak belajar di atas apa yang berlaku baru-baru ini.

Dalam pada itu, Caprice memaklumkan dia akan meneruskan sesi Instagram Live malam ini untuk mendedahkan apa sebenarnya yang berlaku di Gaza serta berharap akan terus berjalan ke depan selepas ini.

“Cara Nadir matang, cara Caprice salah sebab terlalu emosi dan marah.  Harap selepas IG live pada pukul 10 malam ini, kita semua dapat tutup buku dan jalan terus ke depan,” katanya.


Misi Bantuan Ebit Lew Dipertikai, Nadir Al-Nuri Dedah Cerita Sebenar

Sejak minggu lalu hangat diperkatakan mengenai misi kemanusiaan Gaza oleh Ustaz Ebit Lew apabila berlaku perselisihan faham antara pendakwah terkenal itu dengan penyanyi rap, Caprice.

Terbaru, Presiden Persatuan Cinta Gaza Malaysia (CGM), Nadir Al Nuri Kamarulzaman mengejutkan ramai apabila mendedahkan sesetengah pihak kurang senang dengan cara team Ustaz Ebit Lew (UEL) masuk ke Gaza.

BACA: “Saya Susah Nak Gaduh Dengan Sesiapa, Tapi Orang Datang Cari Gaduh”

Mendedahkan perkara itu menerusi Telegram, Nadir berkata dia sangat gembira sebaik sahaja mengetahui Ebit Lew akan melakukan misi kemanusiaan di Gaza. Malah, dia dihubungi oleh seorang pasukan Ebit Lew yang mahu mengetahui berkenaan cara memberikan bantuan disana.

Bagaimanapun, beberapa hari kemudian dia tidak mendapat sebarang maklum balas daripada pihak Ebi Lew. Ujarnya, dia sudah cuba berhubung namun tiada sebarang perkhabaran.

Menurutnya selepas sebulan pasukan Ebit Lew sepi, Nadir mendapat perkhabaran dimana pasukan Ebit Lew sudah pun berada di Cairo, Mesir.

Ketika itu hangat dipekatakan netizen tentang ‘kehilangan’ Ebit Lew apabila tidak memuat naik status mengenai keberadaannya di sana.

Nadir berkata dia turut diasak pelbagai persoalan daripada netizen mengenai keadaan Ebit Lew dan kemudian menasihati mereka memaklumkan mengenai perkembangan terbaru. Akhirnya Ebit Lew memuat naik status memaklumkan bahawa mereka selamat dan tiada bahaya menimpa mereka.

Berkongsi cerita ketika menyambut pasukan tersebut masuk ke Gaza, Nadir berkata dia bersama anaknya anaknya bergegas ke sempadan sebaik sahaja mengetahui pasukan Ebit Lew sampai di Rafah, Mesir.

Bagaimanapun kegembiraan Nadir bertukar hampa apabila Ebit Lew sendiri tidak bersama atau menegurnya ketika berada di sana.

Malah, dia turut ditegur bodyguard Ebit yang memintanya untuk memadam gambar dan video yang diambil serta tidak membuat sebarang liputan Live kerana ada stesen televisyen berbayar untuk membuat liputan.

Dalam pada itu, Nadir turut menjawab fitnah mengatakan semua bantuan harus melaluinya. Malah, semua NGO yang menghulurkan bantuan pernah berhubung dengannya akan dilayan sama dan sangat akrab.

Katanya lagi, dia tidak mengharapkan sebarang sumbangan dapipada pihak UEL kerana sedang menguruskan sendiri bantuan bernilai jutaan ringgit.

Kata Nadir lagi, tindakan pasukan Ebit yang masuk ke Gaza dengan membayar kepada sebuah syarikat dengan harga tinggi boleh menjejaskan badan bukan kerajaan (NGO) yang lain.

Ujar Nadir, sebelum ini selama lapan tahun semuag NGO masuk ke Gaza melalui Rafah dengan melalui NGO Miles of Smiles dengan jumlah maksimum 200 ke 300 orang sahaja dalam setahun.

Diakhir perkongsian tersebut, Nadir berkata dia tidak kisah dengan kecaman yang dilemparkan diatas pendedahan tersebut.

Malah, turut meminta pihak Ebit Lew untuk tampil menjelaskan hal sebenar untuk mengelakkan netizen terus berbalah dan lebih banyak fitnah tersebar.


‘Berkurung’ Lama Dalam Rumah Pun Tak Apa Kalau Ada Ni, 90 Minit Zupp Ada Depan Mata!

Bila musim COVID ni berlarutan, serba-serbi rasa tak kena. Part paling leceh time nak beli barang basah. Sekali beratur tu panjang gila barisan, tu belum kira part kena pakai double mask lagi. Yalah dah masuk tempat tumpuan ramai ni, SOP kena lah jaga. Sekarang pula kes makin meningkat walaupun dah total lockdown.

Bila kita betul-betul ikut SOP time keluar memang badan akan rasa letih dua kali ganda. Stress pula dengan berebut untuk lot parking kereta. Tambah-tambah time  pakai double mask, berdiri lama tunggu giliran pun boleh rasa nak marah. Padahal nak beli barang basah satu dua jenis jer. Tapi sekali beratur tu berjam-jam. Memang membazir masa.

Sampai bila situasi begini korang nak hadap? Kali ni korang tak payah nak merungut, tak payah nk berdiri lama-lama tunggu giliran. Kami ada satu port baik dan senang untuk korang beli bukan saja barang basah, bahkan kesemua jenis barang runcit. Tekan-tekan, pilih dan bayar, zuppp sampai depan rumah barang korang order.

Ha! Korang mesti tertanya-tanya apps apa yang sekali tekan berdesup barang sampai kat rumah? Relax, biar kami terangkan dengan lebih jelas apps Bawiq yang hanya ambil masa 90 minit jer untuk barang basah korang mendarat di rumah.

Kalau korang nak tahu, apps Bawiq ni adalah aplikasi penghantaran barang runcit atas talian yang menawarkan pelbagai pilihan jenis barang keperluan pasar raya, dari buah-buahan, sayur-sayuran, daging dan makanan laut hingga pilihan barang yang berkualiti tinggi.

Ia merupakan suatu Cloud Supermarket, ala macam pasar raya atas talian yang siap ada penghantaran barang runcit ke depan pintu rumah korang tu la. Harga barang pula memang berpatutan dan paling penting selalu ada diskaun yang best-best.

Jadi dengan apps Bawiq ni, korang hanya perlu duduk rumah untuk pilih barang runcit apa yang korang nak. Yang penting sekali, kesemua barang runcit korang akan dipilih dengan teliti oleh personal shopper, berdasarkan kualiti dan kesegaran barang.

Jadi korang tak perlu susahkan diri dan tunggu sampai 2 3 hari untuk dapat barang keperluan korang ni. Tunggu jer 90 minit, hari yang sama juga korang boleh masak dengan bahagia bila barang korang sampai depan mata. Tak payahlah nak risau tak ada bawang nak tumis sambal.

Yes! Musim-musim macam ni mesti korang akan tertanya-tanya selamat ke beli dalam talian, ya lah rider yang tolong belikan tu ikut ke SOP? Teliti ke buat pilihan? Semua soalan ni pasti bermain dalam minda korang sebelum korang nak tekan untuk membeli di aplikasi ni kan.

Jangan risau, semua rider di Bawiq akan memakai sarung tangan dan topeng muka ketika bertugas. Paling heaven sekali, korang akan terima servis percuma, dimana pihak Bawiq akan membersihkan kesemua barang runcit korang dan pack cantik-cantik sebelum masuk dalam beg terikat untuk memastikan barang korang selamat dan bersih bila sampai nanti.

Okey sebelum kami terlupa bab pembayaran ni, biar kami jelaskan dulu. Sebenarnya dengan Bawiq ni korang boleh jer nak bayar cash ke, debit ke, kredit ke, atau nak senang guna jer bWallet (E-Wallet Bawiq). Semua kaedah ni boleh kalau korang guna Bawiq.

Kalau korang mesti nak tengok dulu barang yang korang beli tu betul ke tak, cukup ke barang yang korang order tu. Boleh lah bayar cash. Mudah kan? Semua dihujung jari ja.

Dengan Bawiq ni tak perlu tunggu lama, tak perlu beratur berjam-jam, tekan, pilih dan order. Siap! 90 minit kemudian barang korang selamat sampai. Kan ke senang tu.

Tak perlu lagi nak keluar ke tempat tumpuan ramai tu. Cukup dengan duduk rumah, semua barang keperluan ada.

Jadi apa tunggu lagi, cepat lah download aplikasi Bawiq di telefon pintar atau peranti mudah alih korang. Percuma pula tu. Ingat nak mudah, nak cepat guna jer Bawiq.


Semua Dah Balik Malaysia, Caprice Teruskan Misi Seorang Diri

Menerusi perkongsian terbaru di Insta Story, penyanyi rap Caprice memaklumkan dia akan meneruskan misi di Gaza seorang diri meskipun semua pasukannya sudah pulang ke Malaysia.

Menurut Caprice, perjalanan jihadnya kali ini paling mencabar namun dia percaya bahawa akan ada hikmah disebalik semua ujian yang diterima.

“Saya baru habis kemas barang. Saya akan teruskan misi saya seorang diri. Semua orang dah balik ke Malaysia.

“Saya pilih untuk teruskan misi saya. Insya-Allah. Ini adalah misi paling sukar dalam kehidupan saya selama kita berjuang, berjihad dan beribadah. Alhamdulillah, saya percaya hikmah di sebalik semua ini,” katanya.

Di akhir perkongsian video tersebut, Caprice sempat memohon maaf andai kata telah mengguris hati sesiapa dan akan terus misi demi ummah serta Malaysia.

“InsyaAllah satu hari nanti saya akan buktikan my point, I will see you when I see you Malaysia. Sekali lagi saya minta maaf kepada siapa sahaja yang saya lukakan, kecewakan..saya minta maaf. InsyaAllah saya akan banggakan kalian, demi ummah, demi Malaysia,” katanya.

Semalam, Caprice memuat naik permohonan maaf kepada semua pihak termasuk Ustaz Ebit Lew di atas apa yang berlaku. Caprice mengakui dia terlalu mengikut emosi kerana perjuangannya demi ummah, Palestin dan rakyat Malaysia.


“Melalak Nak Balik Raya Apahal? Meninggal Ke Raya Sendiri”

Menerusi satu komen, pelakon Rozita Che Wan meluahkan rasa marah dan kecewa apabila masih ramai berdegil untuk pulang ke kampung menyambut Hari Raya Aidiladha.

Rozita atau lebih mesra dipanggil Che Ta meluahkan rasa marahnya menerusi komen di Instagram Kosmo! Online. Dalam komen tersebut, Che Ta berang apabila ramai yang masih berdegil sedangkan kes masih lagi tinggi.

“Sesuai! Kenapa gatal sangat nak merentas negeri? Kalau kes naik nanti salahkan kerajaan! Anda semua melalak nak balik beraya kenapa? Macam meninggal dunia pula kalau raya di rumah masing-masing,” tulisnya geram.

Tambahnya, dia juga memohon pihak berkuasa mengeluarkan arahan agar mereka yang terlepas berpatah balik.

Semalam, berita melaporkan peningkatan bilangan kenderaan di lebuh raya. Malah, hari ini sebanyak 55 kenderan yang cuba memasuki Kelantan di arah berpatah balik kerana tidak mempunyai surat kebenaran rentas negeri.


“Setiap Hari Saya Cuba Jadi Lebih Baik, Tolong Doakan Saya”

Baru-baru ini adik kepada Neelofa iaitu Ameera Khan dikecam netizen apabila memuat naik fotonya berpakaian ketat dan berhijab di Instagram.

Menerima kritikan secara terbuka, Ameera berkata setiap hari dia cuba menjadi insan lebih baik dan meminta untuk mendoakan dirinya.

“Saya terima (kritikan) dengan hati terbuka dan tolong doakan saya untuk jadi manusia lebih baik.

“Saya berubah secara perlahan-lahan. Saya tidak kisah dengan apa yang orang hendak cakap kerana saya lebih tahu siapa diri saya. Setiap hari saya cuba menjadi orang yang lebih baik daripada semalam,” katanya.

Ameera sebelum ini pernah berhijab, namun membuat keputusan untuk membuka tudung. Bagaimanapun Ameera kembali berhijab sehari sebelum majlis pernikahan kakaknya, Neelofa dan PU Riz.


Azza Elite Haramkan Saudara-Mara Ziarah Ibunya

Menerusi satu perkongsian di Insta Story, penyanyi dan pelakon Azza Elite memberi amaran kepada saudara maranya dari Selangor dan Kuala Lumpur tidak ke rumah ibunya di kampung sempena Hari Raya Aidiladha.

Dalam entri tersebut, Azza turut mengharamkan saudaranya untuk datang ke rumah ibunya kerana bimbang dijangkiti Covid-19 disebabkan aktivit kunjung mengunjung.

“Pada saudara-mara dari Selangor dan Kuala Lumpur atau dari mana sahaja yang balik kampung, jangan sesekali anda datang rumah mak saya.

“Awas! Saya haramkan anda datang rumah mak saya ketika ini demi kebaikan dan kesihatannya,” tulisnya.

Dalam pada itu, Azza mengatakan dia tidak peduli jika ada yang rentas negeri untuk pulang ke kampung tetapi jangan melibatkan orang lain dengan menyebarkan penyakit.

Kata Azza lagi, mungkin apa yang dikatakannya itu kedengaran agak kasar namun dia lebih memikirkan keselamatan orang tuanya di kampung.

“Tolonglah, awak nak balik itu awak punya pasal. Tapi jangan nak bawa balik penyakit dan merayap ke rumah saudara-mara. Jangan ‘gatal’ nak bersalaman bagai,” katanya.


Fizo Omar Kahwin Hujung Tahun Ini?

Menyambut ulang tahun kelahirannya yang ke-36 hari ini, pelakon Fizo Omar meluahkan rasa syukur masih diberi umur yang panjang.

Menerusi perkongsian di Instagram, Fizo berterima kasih kepada mereka yang memberikan ucapan hari lahir kepadanya.

BACA: Sanggup Ketepikan iPhone 12 & PS5, Fizo Omar Beli Skuter Untuk Ibu Ke Surau

Namun lebih menjadi perhatian Fizo turut memaklumkan bilakah dia akan menamatkan zaman dudanya. Bagaimanapun tidak dapat dipastikan sama ada jawapan Fizo itu hanya gurauan atau serius.

Perkongsian Fizo itu mendapat pelbagai reaksi daripada netizen yang mengucapkan tahniah kepadanya.

Terdahulu, Fizo mendirikan rumah tangga dengan Mawar pada November 2013 namun bercerai pada Julai 2019 Hasil perkahwinan mereka dikurniakan seorang cahaya mata, Wan Maryam kini berusia 4 tahun.


Daiyan Trisha Kecewa Dituduh Jadi Sukarelawan PPV Untuk Cari Populariti

Dalam tempoh pelaksanaan lockdown ini, ramai selebriti tampil menyumbang tenaga sebagai sukarelawan Program Imunisasi Covid-19 Kebangsaan (PICK), termasuk pelakon Daiyan Trisha.

Menerusi Instagram, Daiyan tidak lokek berkongsikan aktivitinya menjadi sukarelawan di Pusat Pemberian Vaksin (PPV). Bagaimanapun ada pihak menuduh artis yang menjadi sukarelawan hanya mahu meraih populariti semata-mata.

BACA: Ramai Nak Vaksin Di UKM Gara-Gara Daiyan Trisha, Ada Yang Sanggup Ambil Lebih 2 Dos

Di Twitter, tular status seorang netizen ini yang menuduh artis yang menjadi sukarelawan hanya pergi ke PPV untuk bergambar. Netizen itu turut menduuh artis yang menjadi sukarelawan hanya bekerja selama 15 minit kemudian beredar.

biarlah orang yang ingin membantu, terus membantu. jangan takutkan orang yang punya niat baik. asalkan orang yang perlu ditolong, dapat pertolongan, bukankah itu yang paling penting?

i hope we can all learn from this and move forward. pic.twitter.com/6At1NnDR8P

Sedar mengenai status tular tersebut, Daiyan tampil memuat naik kenyataan berhubung tuduhan berkenaan. Menurut Daiyan, dia menjadi sukarelawan selama beberapa hari dan bekerja selama 5 hingga 10 jam.

Meskipun dituduh ke PPV membawa rakan-rakan dan jurugambar, namun dia tidak pernah merungut kerana baginya apa yang dilakukannya hanya sumbangan kecil jika dibandingkan dengan frontliners.

Kata Daiyan lagi, dia dapat mengesan individu yang memuat naik status berkenaan yang juga merupakan sukarelawan di PPV serta tahu bahawa seharian dia berada di PPV.

Menurut Daiyan, meskipun individu tersebut melemparkan fitnah terhadapnya namun dia mengucapkan terima kasih kerana individu itu sudah pun meminta maaf dan memadam status berkenaan.

Diakhir perkongsian itu, Daiyan turut meminta mereka diluar sana supaya tidak menyebarkan kebencian dan diharap apa yang berlaku dijadikan pengajaran.


Amir Raja Lawak Syukur Bisnes Air Jagung Bantu Orang Cari Duit

Kini mengusahakan perniagaan Air Jagung Amerreka di tepi jalan, pelawak Amir Raja Lawak gembira dan bersyukur bisnesnya itu dapat membantu orang lain mencari pendapatan tambahan.

Menurut Amir, dia tidak menjangkakan perniagaan air jagung itu dapat memberi manfaat kepada orang lain juga yang turut terjejas pendapatan susulan pandemik.

BACA: Pendapatan Terjejas, Amir Raja Lawak Tak Kisah Jual Air Tepi Jalan

“Sekarang pun ada kawan saya yang sebelum ini bekerja sebagai pekerja industri membantu saya berniaga. Alhamdulillah, dapat juga saya kongsi rezeki dan tolong ringankan beban keluarga kawan saya di dalam keadaannya tak boleh ‘shooting’ ketika ini.

“Walaupun risau juga terdedah dengan persekitaran kerana kes jangkitan Covid-19 yang masih lagi tinggi, tapi saya ikut SOP ditetapkan. Jika ada pelanggan nak bergambar, saya minta jarakkan diri, bersalaman pun tak boleh,” katanya kepada Harian Metro.

Dalam pada itu, Amir menyimpan impian untuk membuka kafe namun dia perlu memikikan banyak perkara apatah lagi dalam situasi sekarang banyak peniaga terpaksa tutup kedai.

“Saya pun ada hasrat nak buka kafe macam kawan-kawan lain, memang teringin. Tapi, saya kena fikir banyak sudut sebab nak kena beringat untuk bayar sewa kedai dan gaji pekerja.

“Malah, melihatkan situasi pandemik yang masih teruk sekarang ini tak tahulah bila akan reda. Saya risau dengan keadaan yang tidak menentu ketika ini apabila tengok ada peniaga-peniaga kena tutup kedai sebab tak mampu nak tanggung lagi,” katanya.

Amir turut meluahkan rasa syukur bisnesnya itu sudah mempunyai agen dan stokis di beberapa negeri seperti Kuala Lumpur, Selangor, Terengganu, Pahang dan Kedah.


Hikmah PKP, Aidil Aziz Dapat Solat Subuh Berjemaah Dengan Keluarga

Tidak dinafikan banyak hikmah diperoleh susulan pandemik Covid-19 melanda seluruh dunia. Perkara itu turut diakui pelakon Aidil Aziz kerana dapat meluangkan banyak masa bersama keluarga.

Menurut Aidil, berikutan tiada aktiviti seni sepanjang Perintah Kawalan Pergerakan (PKP) dia banyak melakukan aktiviti bersama keluarga serta berpeluang solat subuh berjemaah.

“Sebenarnya saya syukur sebab dah kahwin ada isteri dan anak-anak. Masa inila waktu yang sangat sesuai untuk kita luangkan masa bersama keluarga.

“Sekurang-kurangnya dapat lupakan masalah yang sedang melanda negara dan pada masa sama mencegah dari mengalami masalah kemurungan.

“Saya banyakkan aktiviti bersama isteri dan anak-anak. Selalunya selepas solat subuh berjemaah saya dan isteri akan membuat persediaan menguruskan anak-anak,” katanya.

Mengakui pendapatannya terjejas berikutan tiada penggambaran dijalankan, namun Aidil tetap bersyukur kerana mempunyai perniagaan sendiri.

“Walaupun masih tak tahu bila boleh jalani penggambaran tapi saya ambil itu secara positif memandangkan saya ada keluarga.

“Tidak dinafikan agak terkesan sebab bila shooting baru ada income terutama kru belakang tabir. Insya-Allah. Alhamdulillah, saya ada perniagaan yang membantu,” katanya.


Akui Terlalu Emosi, Caprice Mohon Maaf

Hangat diperkatakan mengenai perselisihan faham antara Caprice dan pendakwah terkenal Ustaz Ebit Lew, menerusi satu perkongsian sebentar tadi, penyanyi rap itu memohon maaf secara terbuka.

Menerusi satu muat naik di Instagram, Caprice bukan sahaja memohon maaf kepada Ebit Lew malah kepada Tunku Mahkota Johor (TMJ), Tunku Ismail Sultan Ibrahim dan Menteri Kanan Luar Negeri, Datuk Seri Hishammuddin Tun Hussien.

BACA: Tak Nampak Bayang Ketika Misi Bantuan Di Jordan, Netizen Persoal Mana Caprice?

Caprice berkata dia mengakui kesilapannya yang bertikdak mengikut emosi kerana perjuangannya demi ummah, Palestin dan rakyat Malaysia.

“Salam Tunku Mahkota Johor, Hishammuddin dan Ebit Lew, Caprice mohon minta maaf atas kesilapan Caprice di mana kita terlalu emosi tentang pejuang kita demi ummah, demi Palestin dan demi Rakyat Malaysia.

“Apa yang berlaku adalah kesilapan Caprice sendiri dan tidak terlibat pihak lain. Caprice nak ucapkan terima kasih kepada Datuk Seri Hishammuddin, Kedutaan Malaysia-Mesir dan Kerajaan Mesir atas layanan baik, sokongan dan perlindungan 24 jam sepanjang Caprice di Mesir,” katanya.

Dalam perkongsian itu juga, Caprice turut mengucapkan terima kasih kepada Pengerusi Biro Kebajikan UMNO Malaysia (BKUM), Datuk Abdul Azeez Abdul Rahim yang disifatkannya sebagai ‘ayah’ sepanjang berada di sana.

“Tak mungkin Caprice dapat membalas segala kasih sayang dan kebajikan yang telah Datuk Seri tunjuk sepanjang misi ini. Kepada semua yang terlibat juga, terima untuk segala-galanya,” katanya.

Caprice turut memohon maaf kepada ibu bapanya yang meluahkan rasa bimbang terhadapnya serta memohon kemaafan kepada rakyat Malaysia di atas apa yang berlaku.

“Saya sayang anda dan niat saya mula melangkah sendiri di usia 16 tahun hanyalah untuk membuatkan kamu berdua bangga.

“Minta maaf kepada Malaysia dan rakyat Malaysia. InsyaAllah, saya akan kembali selepas menunaikan tanggungjawab dan janji kepada rakyat Palestin. Saya minta maaf,” katanya.


Bertudung Tapi Pakai Baju Ketat, Ameera Khan Dikecam Netizen

Sejak Mac lalu, penampilan adik kepada selebriti terkenal Neelofa iaitu Ameera Khan menjadi perhatian ramai apabila kembali berhijab.

Meskipun tidak mengesahkan mengenai perkara itu namun rata-rata netizen memberi respon positif melihatkan penampilan Ameera yang kini lebih sopan.

Bagaimanapun, perkongsian terbaru Ameera mengundang kecaman apabila memakai baju ketat sehingga menampakkan bentuk badannya. Menerusi entri itu, Ameera memuat naik gambar menggayakan gaun paras lutut bersama stoking panjang dengan imej berhijab.

Rata-rata netizen mengkritik penampilan Ameera itu yang disifatkan tidak sesuai dengan imej wanita berhijab serta mendoakan agar diberikan hidayah oleh Allah.  Tidak kurang juga ada yang menasihati Ameera supaya tidak lagi berpakaian sedemikian memandangkan dia merupakan public figure.

Ameera sebelum ini pernah berhijab, namun membuat keputusana untuk membuka tudung. Bagaimanapun Ameera kembali berhijab sehari sebelum majlis pernikahan kakaknya, Neelofa dan PU Riz.


Fazura Lancar Koleksi Tudung Terbaru, 20,000 Helai Habis Terjual

Dua hari lalu, pelakon jelita Nur Fazura baru sahaja melancarkan koleksi tudung terbarunya diberi nama ‘Kakak Kita’ menerusi jenamanya Tudung Fazura.

Baru sahaja beberapa jam dilancarkan, Fazura berkongsikan di Insta Story koleksi tudungnya itu yang mempunyai 10 corak itu habis terjual sebanyak 20,000 helai dalam masa sehari.

Difahamkan, jualan tersebut mencatatkan rekod luar biasa. Menerusi entri itu, Fazura meluahkan rasa syukur di atas rezeki diberikan.

Hasil tinjauan di Twitter mendapati, rata-rata netizen teruja untuk mendapatkan tudung berkenaan apatah lagi hanya berharga RM27 sehelai yang pastinya sangat berbaloi.

Dalam pada itu, ada segelintir netizen meluahkan rasa kecewa apabila gagal mendapatkan koleksi tudung berkenaan apabila semuanya sudah sold out.

Pada April lalu, Fazura melancarkan koleksi tudung Jauharah Square Scarves. Baru sahaja beberapa jam koleksi tudung tersebut telah pun habis dijual.


“Saya Susah Nak Gaduh Dengan Sesiapa, Tapi Orang Datang Cari Gaduh”

Beberapa hari lalu, hangat diperkatakan mengenai perselisihan faham antara pendakwah terkenal, Ustaz Ebit Lew dan penyanyi rap, Caprice berkenaan misi bantuan di Gaza.

Sejak semalam video lama dikongsikan menerusi akaun Instagram @jentikhati menjadi perhatian ramai dimana Ebit Lew meluahkan rasa sehingga mengalirkan air mata.

Menurut Ebit dia tidak suka bergaduh dengan sesiapa apatah lagi mengata tentang orang lain. Bagaimanapun, Ebit berkata orang lain yang datang seolah cari gaduh dengannya.

“Saya susah nak benci orang, saya susah nak lawan orang. Saya susah nak kata siapa-siapa. Saya susah nak bergaduh dengan siapa-siapa.

“Tapi, sejak kebelakangan ini, orang tak berhenti datang. Semua orang nak cari gaduh dengan saya. Semua orang nak cakap bukan-bukan dekat saya. Saya jadi sedih,” katanya.

Kata Ebit lagi meskipun jika ada yang menghantar mesej bukan-bukan kepadanya serta mesej ugutan, dia tidak akan membalasnya.

“Saya memang tak takut siapa-siapa sejak kecil. Saya tahu hidup saya Allah yang tentukan, mati saya juga Allah yang tentukan.

“Saya tak balas pun orang mesej saya bukan-bukan. Kalau orang ugut, saya tak balas. Kalau setakat berkata, saya tak kisah sangat tapi kalau melibatkan macam-macam orang, yang itu saya jadi sedih,” luahnya.

Diakhir video tersebut, Ebit turut mendoakan agar umat manusia hidup dalam suasana dan persekitaran yang penuh kasih sayang.

“Saya fikir dunia ini tak seindah yang disangka. Walau kita cuba nak bawa kasih sayang dalam dunia, akan ada yang benci, akan ada yang lawan.

“Saya percaya, kalau tidak hari ini, suatu hari nanti, dunia ini akan kembali seperti zaman dahulu. Zaman Rasulullah. Zaman dulu orang baik-baik. Suasana itu akan wujud, manusia saling mengasihi, saling menyayangi dan menghormati antara satu sama lain,” katanya.


Mudah Label Negara Gagal Jika Bukan Sendiri Mentadbir

MUDAH untuk sesiapa sahaja yang tidak mentadbir dan memahami dengan mendalam selok-belok pentadbiran serta pengurusan negara dan cabaran dihadapi, melabelkan sesebuah kerajaan atau negara sebagai gagal.

Menghukum membuta tuli tanpa usul periksa hanya bersandarkan satu kes sahaja – dalam konteks ini COVID-19 – bukanlah ukuran yang boleh dijadikan sandaran melabelkan kerajaan gagal.

Terlalu berat hukuman itu, seolah-olah menggambarkan negara kacau bilau dan nazak.

Jangan terlalu ikutkan sentimen, apatah lagi menjadi ‘pak turut’ terutama ahli politik lawan yang sentiasa mencari ruang dan peluang mengherdik kerajaan.

Motif mereka jelas, mencuri tumpuan dan meraih sokongan, lalu merampas kuasa. Sentimen ini akan terus ditiup dan diapi-apikan tanpa henti.

Golongan ini, lebih memikirkan bagaimana memperkecilkan dan menidakkan kemampuan lawan. Paling penting, bagaimana caranya mencuri ‘kredit’ dan perhatian rakyat daripada mengutamakan matlamat mendepani cabaran.

Andai negara pulih, dengan gah mereka mendabik dada bahawa atas inisiatif merekalah keadaan negara lebih stabil. Permainan sebegini lumrah dalam dunia politik.

Pandangan dan lontaran pendapat seorang pemimpin politik sebuah parti utama melalui rakaman audio yang bocor sewaktu mesyuarat parti baru-baru ini, antara bukti.

Justeru, rakyat seharusnya tidak terikut rentak. Fahamilah, tumpuan situasi getir kini untuk melawan COVID-19.

Hakikatnya, dengan usaha dan inisiatif agresif dilaksanakan berterusan, masih ada sinar untuk negara kembali pulih.

Bukan memihak atau mempertahankan pemerintah. Sebaliknya, sekadar pandangan membuka minda untuk semua melihat situasi semasa dengan hati yang tulus ikhlas, serta dari dimensi positif tanpa dibiarkan minda dibelenggu hasutan dan didorong sentimen, emosi dan pengaruh pihak lain yang berkepentingan semata-mata.

Hanya dengan fikiran terbuka dan rasional, kita dapat memberikan keadilan kepada mana-mana pemerintah serta memberikan ruang berfikiran positif, serta turut menggembleng tenaga ke arah memerangi COVID-19. Bukan hanya terus mengkritik dan menghukum tanpa kesudahan.

Ketahuilah, keadaan ekonomi dan kewangan negara walaupun semakin mencabar, masih stabil. Segala bentuk bantuan dan inisiatif masih dapat diuruskan, malah dipelbagaikan inisiatif dan pakej bantuan. Sistem pentadbiran dan jentera kerajaan juga masih terkawal dan dapat beroperasi seperti biasa.

Negara secara amnya masih aman dan terpelihara. Peperangan melawan COVID-19 masih berterusan dan diperkasakan. Ia belum boleh dianggap tewas.

Mungkin hasilnya belum kelihatan, namun jika rakyat dapat memberi kerjasama erat dan lebih menumpukan peranan masing-masing dengan mematuhi prosedur operasi standard (SOP), kita pasti akan menang.

Tidak dinafikan, wujud kelemahan sana sini dalam mengurus dan membuat keputusan tepat serta cepat dalam beberapa kes tertentu di beberapa kementerian. Namun tidaklah sampai ke tahap gagal.

Berterusan menuduh negara gagal, seolah-olah memberikan gambaran dan menampakkan negara tidak terkawal dalam segenap aspek.

Imej sedemikian lebih memburukkan negara di mata dunia, mengundang lebih banyak masalah termasuk dari aspek perdagangan dan sebagainya?

Jika dilihat, senario lebih buruk berlaku di negara lain. Malaysia sendiri, tidak seteruk digembar-gembur, malah masih dianggap terkawal dan mempunyai keupayaan berdaya saing.

Pada saat negara dilanda cabaran getir menghadapi COVID-19 ini – seperti sering disarankan pelbagai pihak yang cintakan negara – sebaiknya ketepikan dan hentikanlah daripada terus menyebarkan sentimen politik kebencian kepada rakyat.

Bermuhasabahlah dan utamakanlah kesejahteraan serta kelangsungan hidup rakyat daripada hanya berterusan menjaja dan mencaci mencari kelemahan negara semata-mata.

Berpolitik biarlah secara berhemah dan profesional. Tidak usah dikeruhkan suasana mencabar ini dengan hasutan dan tohmahan, demi survival diri dan dukungan ideologi masing masing.

Ingatlah, negara belum gagal. Hayatilah pengertian negara gagal dalam konteks lebih luas, rasional dan berasas, berbanding menuduh ikut ‘sedap mulut’.

Penulis adalah Penolong Naib Canselor Kepimpinan dan Pembangunan, Universiti Malaysia Sarawak (UNIMAS)


Tak Nampak Bayang Ketika Misi Bantuan Di Jordan, Netizen Persoal Mana Caprice?

Sejak Jumaat lalu hangat diperkatakan di media sosial mengenai perselisihan faham antara pendakwah terkenal, Ustaz Ebit Lew dan penyanyi rap, Caprice.

Umum mengetahui, Caprice menyertai misi kemanusiaan ke Palestin bersama Humanitarian Mission 4 Palestine (HM4P) yang diketuai oleh Datuk Seri Abdul Azeez Abdul Rahim.

Baru-baru ini, menerusi satu perkongsian di Facebook Ahli Parlimen Baling itu ada memuat naik foto ketika menjalani misi kemanusiaan di Kem Pelarian Gaza, Jordan.

Namun apa yang menjadi perhatian, netizen tertanya-tanya dimana penyanyi rap itu apabila kelibatnya tidak kelihatan dalam foto dikongsikan.

Diruangan komen, rata-rata netizen mempersoalkan adakah Caprice tidak menyertai aktiviti berkenaan sedangkan turut dia merupakan salah seorang peserta di bawah pasukan tersebut.

Tidak kurang juga ada yang bersangka baik mengatakan mungkin Caprice yang mengambil gambar tersebut atau tidak mahu berada di hadapan kamera.

Difahamkan, sehingga kini pasukan berkenaan masih tidak dibenarkan memasuki Gaza dan hanya memberikan bantuan di kem pelarian Gaza sekitar Jordan.

Terdahulu, Caprice memaklumkan akan membuat Instagram Live pada 21 Julai ini bagi membongkar hal sebenar terjadi di Gaza. Apa pun sama-sama kita nantikan.


“Seeloknya Caprice & Ebit Lew Berdamai Sahaja”

Mengulas mengenai isu berkenaan, Menteri di Jabatan Perdana Menteri (Hal Ehwal Agama), Datuk Seri Dr Zulkifli Mohamad Al-Bakri menasihati kedua mereka untuk selesaikan masalah dengan baik.

“Kedua-dua mereka sahabat saya dan pernah datang bertemu saya. Hal seperti ini (salah faham) seelok-eloknya berdamai.

“Saya tiada komen sebab saya belum meneliti apa-apa, tapi itu hal peribadi, seeloknya berdamai,” katanya.

Sebelum ini kecoh apabila Caprice mendedahkan akaun Instagram miliknya disekat Ebit Lew serta memberi bayangan bahawa pendakwah itu punca dia tidak dibenarkan memasuki Gaza.

Malah, perkara yang dibangkitkan oleh Caprice adalah gambar memberi mainan kepada kanak-kanak yang dikatakan kurang disenangni orang Gaza apabila dilihat seperti Photoshoot.


“Caprice, Apa Kau Buat Ni? Hancur Masa Depan Sebab Kebodohan Kau”

Sejak semalam hangat diperkatakan di media sosial kontroversi mengenai penyanyi Rap, Caprice susulan konflik yang berlaku antaranya dengan pendakwah terkenal, Ustaz Ebit Lew.

Perkara itu turut mendapat perhatian pelakon Nabila Huda atau lebih mesra dipanggil Abil menyifatkan tindakan Caprice itu hanya menghancurkan masa depannya.

Menerusi perkongsian di Twitter, Abil turut meminta supaya Caprice reda sekiranya tidak diberi peluang untuk memasuki sempadan Gaza kerana pasti ada sebab di sebalik apa yang berlaku.

“Cap..cap..Apa kau buat ni dik. Hancur hidup. Hancur future sebab kebodohan kau. Kita biar terkenal sebab bakat,kebijaksanaan dan kebaikan yang kite buat. Jangan terkenal sebab kebodohan atau kesilapan berulang yang kite buat dalam hidup.

“Mesti ada sebab kenapa Allah tak buka jalan tu. Yang nak buka aib orang tu kenapa. Kau beria nak menyatukan sebelum ini, end up kau pula nak memecah belahkan sesama Islam,” tulisnya.

Dalam satu lagi status, Abil turut menasihatkan artis di luar sana supaya menjaga adab, sentiasa rendah diri dan tidak bersikap kurang ajar. Kata Abil lagi, inilah masalah sering berlaku dimana seseorang itu akan lupa diri apabila jadi terkenal dan perhatian ramai.

Tidak hanya setakat itu, Abil turut memuat naik status berbaur sindiran terhadap Caprice mengenai pendedahannya mengambil ubat tidur kerana usaha jihadnya diganggu pihak luar.

Terdahulu, Caprice mendedahkan akaun Instagram miliknya disekat Ebit Lew serta memberi bayangan bahawa pendakwah itu punca dia tidak dibenarkan memasuki Gaza.


Caprice Harap Hubungan Dengan Ebit Lew Kembali Pulih

Sejak semalam hangat diperkatakan mengenai kontroversi mengenai penyanyi rap Caprice yang mendedahkan konflik yang berlaku antaranya dengan Ustaz Ebit Lew.

Lebih membimbangkan apabila Caprice mendedahkan dia terpaksa mengambil ubat bagi membantunya tidur. Bagaimanapun, Caprice berkata pengambilan ubat tersebut tiada kaitan dengan masalah kemurungan sebaliknya kerana usaha jihadnya diganggu pihak luar.

BACA: Beri Teguran Isu Gaza, Caprice Kena Block Dengan Ebit Lew?

“Ramai cakap saya mengalami kemurungan sehingga terpaksa mengambil ubat tidur sejak tiga bulan lalu. Ini bukan isu kemurungan tetapi berkaitan dengan usaha jihad yang sedang dilakukan.

“Sesiapa yang kenal saya sebelum ini pasti tahu saya akan ‘naik gila’ apabila ada yang mula mempertikai dan mencabar jihad saya. Semuanya pasti menjadi luar kawalan,” katanya.

Dalam pada itu, Caprice yang kini berada di Kaherah, Mesir meluahkan rasa kecewa hubungan baiknya dengan Ebit Lew renggang disebabkan campur tangan pihak luar serta berharap hubungan mereka kembali pulih kerana dia sangat menyanjungi serta menjadikan aktivis itu sebagai idolanya.

“Saya tidak sangka seorang sahabat yang senyap dan tidak boleh beri kerjasama dengan perkara yang berlaku di Gaza. Saya harap hubungan kami akan kembali pulih tanpa campur tangan pihak lain. Semua ini perlu dilakukan demi Allah SWT dan ummah,” katanya.

Menerusi satu perkongsian di Insta Story, Caprice berkata dia mempunyai perancangan bersama Ebit Lew untuk melepasi sempadan Gaza, Palestin bersama-sama namun tidak tercapai kerana campur tangan pihak lain.

“Ketika tiba di Kaherah, kami mempunyai perancangan untuk masuk ke Gaza bersama-sama tetapi tidak berlaku kerana ada ‘pihak lain’ yang masuk campur. Saya minta maaf kerana bertindak luar kawalan dan jadi begini kerana terpaksa hadam masalah sekarang seorang diri di sini.

“Kemungkinan besar saya memang tak akan dibenarkan masuk ke Gaza kerana ada ‘tangan’ dari luar yang tak mahu lihat saya ke sana,” katanya.


Asyik Pegang Perut, Peminat Spekulasi Neelofa Hamil?

Nampaknya selebriti terkenal, Neelofa sekali lagi dihujani ucapan tahniah apabila netizen membuat spekulasi isteri kepada Pencetus Ummah (PU) Riz didakwa hamil.

Netizen membuat spekulasi berkenaan berikutan Neelofa dilihat beberapa kali memegang dan mengusap perutnya berulang kali menerusi IG Live hari ini.

Menerusi sesi live tersebut bekas pengacara MeleTOP itu juga dilihat kerap duduk kerana dipercayai keletihan kerana berdiri.

Meskipun dihujani dengan soalan serta ucapan tahniah daripada netizen, namun Neelofa tidak membalas segala pertanyaan berkenaan.

Klip rakaman tersebut turut dikongsikan di Twitter dimana netizen turut mendakwa Neelofa hamil apabila ternampak perubahan pada bahagian perut.

Malah, ada beberapa netizen memberitahu Neelofa dilihat mula mengikuti beberapa akaun berkaitan kehamilan di Instagram.

Terdahulu, Neelofa dikatakan hamil apabila peminat mengatakan seolah kelihatan baby bump menerusi satu gambar usahawan itu memakai jubah warna coklat.

Malah, desas desus pengacara itu hamil hangat diperkatakan apabila dia meletakkan ‘tag’ nama suaminya pada bahagian perut pada foto hari raya mereka.


PA Ebit Lew Jawab Tuduhan Caprice, Nafi Ustaz Cium Kaki Menteri Gaza

Sejak semalam hangat diperkatakan kontroversi mengenai penyanyi rap Caprice memepersoalkan tingkah laku pendakwah terkenal, Ustaz Ebit Lew ketika misi kemanusiaan di Gaza baru-baru ini.

Perkara itu sekaligus menimbulkan konflik apabila Caprice mendedahkan akaun Instagramnya disekat oleh Ebit selepas memberi teguran secara peribadi.

BACA: Beri Teguran Isu Gaza, Caprice Kena Block Dengan Ebit Lew?

Caprice turut memaklumkan orang Gaza kurang senang melihat gambar dikongsikan Ustaz Ebit Lew hanya memberi fokus pada orang dan kanak-kanak miskin.

Malah, perkara yang dibangkitkan oleh Caprice adalah gambar memberi mainan kepada kanak-kanak yang dikatakan kurang disenangni orang Gaza apabila dilihat seperti Photoshoot.

Tidak hanya berdiam diri, pembantu peribadi (PA) kepada Ebit LEW iaitu Arief Farhan tampil menjawab segala tohmahan dan tuduhan Caprice itu.

Menerusi perkongsian di Instagram, Arief berkata jika benar Ebit Lew ada membuat hal di Gaza mengapa kerajaan Palestine Gaza memberi anugerah duta muhibbah Palestine kepada Ebit Lew dan pasukannya.

Tambahnya lagi, jika benar hubungan Ebit Lew dan kerajaan Pelestin keruh mengapa Menteri Luar Palestin memberi surat ucapan pemergiaan bapanya baru-baru ini.

Dalam pada itu, Arief turut menafikan dakwaan Ebit Lew perlu melutut dan mencium kaki menteri di Gaza untuk keluar dari sana.

Tegas Arief lagi, perkara itu langsung tidak berlaku dan akan mendedahkan sendiri. Ujarnya dia sudah pun menghubungi Ebit sendiri dan pendakwah itu menafikan tuduhan tersebut.

Dakwa Arief lagi, Caprice seolah sengaja mereka cerita dan semata-mata mahu masuk ke Gaza. Menceritakan situasi sebenar, bukan mudah untuk memasuki negara berkenaan.

Menurut kedutaan Malaysia dan Unit perisikan Tentera Mesir, pasukan UEL merupakan team pertama dalam dunia yang dibenarkan masuk ke Gaza selepas perang baru-baru ini.

“Ada lebih 30 badan bukan kerajaan (NGO) dari seluruh dunia terkandas di Mesir dan perlu menunggu masa untuk dibenarkan memasuki Gaza,” katanya.

Difahamkan, Caprice akan membuat Instagram Live pada 21 Julai ini bagi membongkar hal sebenar. Apa pun sama-sama kita nantikan.


TMJ Beri Kata Semangat Buat Ebit Lew

Menerusi satu perkongsian di Insta Story, Tunku Mahkota Johor, Tunku Ismail Sultan Ibrahim menzahirkan kata-kata semangat buat pendakwah terkenal, Ustaz Ebit Lew.

Difahmakan, Tunku Ismail memberi respons berkenaan susulan Ebit mengucapkan terima kasih di atas khabar pemergiaan bapa pendakwah itu yang meninggal dunia, Selasa lalu.

“Yang penting keikhlasan, niat baik dan usaha. Teruskan membantu rakyat ustaz,” tulis Tunku Ismail.

Sebelum ini, Tunku Ismail memuat naik sekeping gambar berserta emoji jam pasir sehingga mencetuskan tanda tanya dalam kalangan pengikutnya

Kata-kata semangat Tunku Ismail itu dikatakan mempunyai kaitan mengenai kontroversi hangat diperkatakan mengenai penyanyi rap Caprice memepersoalkan tingkah laku Ebit Lew ketika misi kemanusiaan di Gaza baru-baru ini.

Semalam, Caprice mendakwa sudah menghantar mesej secara peribadi kepada Ebit namun tidak dibalas, malah akaun Instagramnya turut disekat.


Beri Teguran Isu Gaza, Caprice Kena Block Dengan Ebit Lew?

Umum mengetahui baru-baru ini penyanyi rap, Caprice ke Gaza dan Mesir untuk menjalankan misi kemanusiaan di sana. Bagaimanapun, sejak beberapa hari lalu perkongsian Caprice menimbulkan tanda tanya apabila akan membuat satu pendedahan berhubung misi kemanusiaan di sana.

Malah, Caprice dilihat ada berkongsikan kenyataan di Insta Story dimana kurang senang dengan apa yang berlaku disana berkenaan gambar diambil ketika pasukan Ustaz Ebit Lew memberikan bantuan.

BACA: Baru Dua Hari Kehilangan Bapa, Ebit Lew Kembali Teruskan Kerja Amal

Caprice berkata dia turut disoal oleh orang Gaza berkenaan gambar Ebit Lew beri mainan kepada kanak-kanak di sana. Caprice turut mendedahkan dia telah memberikan teguran secara direct message (DM) dan melalui WhatsApp namun tidak dibalas oleh Ebit Lew.

Menerusi perkongsian mesej itu, Caprice turut memaklumkan orang Gaza kurang senang melihat gambar dikongsikan Ustaz Ebit Lew hanya memberi fokus pada orang dan kanak-kanak miskin.

Bagaimanapun, menerusi satu perkongsian Caprice memuat naik paparan skrin mendakwa telah di block di Instagram. Luah Caprice dia rasa sedih dan malu kerana idolanya berbuat demikian hanya kerana tindakannya memberikan teguran secara peribadi.

Meskipun sudah dua minggu menanti, Caprice tetap positif dan berharap apa yang berlaku bukan tindakan pendakwah tersebut.

Namun, kata Caprice lagi salah seorang daripada pasukan Ebit Lew yang didakwa bodyguard pendakwah itu seolah mahu membakar lagi hubungan baiknya dan ustaz dengan melakukan parodi bercakap sepertinya.

Bagaimanapun, seperti sudah dijangka perkongsian Caprice itu menimbulkan rasa kurang senang netizen yang kembali mengecamnya.


Nadiyah Shahab Akui Tak Pandai Masak Nasi Goreng

Meskipun pandai memasak pelbagai aneka masakan, bagaimanapun pelakon Nadiyah Shahab mendedahkan dia tidak pandai memasak nasi goreng.

Menerusi satu perkongsian di Insta Story, Nadiyah berkata dia pernah cuba memasak nasi goreng namun gagal. Bagaimanapun, suaminya, Ben Ali tetap memuji masakannya itu.

“Saya boleh masak banyak menu tapi nasi goreng…omg gagal. Cuba buat sekali, kesian Ben makan nasi hangus. Tapi dia telan juga cakap sedap. Sekirannya ada yang mengetahui resipi, tolong kongsi dengan saya,” tulisnya.

Perkongsian Nadiyah itu mendapat pelbagai reaksi daripada pengikutnya yang mengsyorkan pelakon itu mencuba resepi Khairun Aming.

Nadiyah turut mengucapkan terima kasih kepada pengikutnya yang memberikan respon serta mengatakan dia akan mencubanya.

Nadiyah Shahab dan Ben Ali mendirikan rumah tangga pada 10 November 2018 di seberang tambak, Singapura.


Digelar Gemuk & Bosan, Shuk Sahar Cabar Netizen Bersemuka

Baru-baru ini, pelawak dan pengacara Shuk Sahar ada memuat video menyambut ulang tahun kelahiran anaknya bersama isteri tercinta.

Menerusi video dikongsikan, rata-rata netizen mendoakan anaknya membesar menjadi anak yang solehah serta keluarga mereka kekal bahagia hingga ke syurga.

BACA: Shuk Sahar Sangsi Isteri Izin Kahwin Lagi, Risau Ada Maksud Tersirat

Namun, komen daripada seorang netizen ini mendapat perhatian Shuk apabila menggelarkannya gemuk dan membosankan. Tetap tenang berdepan komen negatif netizen itu, Shuk membalas mencabar netizen tersebut untuk bersemuka dengannya.

Komen Shuk itu mendapat pelbagai reaksi daripada netizen lain yang memintanya supaya bersabar dan tidak melayan komen negatif berkenaan. Difahamkan, komen tersebut telah pun dipadamkan.

Terdahulu, hangat diperkatakan mengenai rumah tangga Shuk apabila dikatakan kembali bergolak apabila isterinyanya mendedahkan mengenai wanita yang sering menggangu rumah tangga mereka.

Malah, Rossalennah Natassyiah turut mendedahkan bahawa dia mengizinkan suaminya itu untuk berkahwin lain namun wanita itu supaya menerima keluarganya jika mahu berkahwin dengan suaminya.


2 Tahun Bercinta, Shalma Eliana Bahagia Dengan Ismail Izzani

Sudah tiga tahun menjalin hubungan cinta, penyanyi Shalma Eliana kini melalui saat bahagia bersama kekasihnya, penyanyi Ismail Izzani.

Bagaimanapun, Shalma berkata mereka tidak seperti pasangan lain yang memilih nama panggilan biasa seperti sayang sebaliknya memberi gelaran unik.

BACA: Paksa Diri Makan Seekor Ayam Setiap Hari, Ismail Izzani Puas Hati Dah Sado

“Kami ni pasangan yang gila-gila, ada banyak nickname antara kami. Tapi sekarang ni saya mula panggila dia dengan nama ‘Joj’. Entah daripada mana idea tu datang pun tak pasti,” katanya.

Berkongsi cerita mengenai hubungannya dengan Ismail, Shalma berkata dia selesa apabila pasangannya itu menerima dirinya seadanya dan boleh menjadi diri sendiri.


Suhaimi Saad Tinggalkan Wasiat, Ramal Hari Kematiannya Dah Dekat?

Sering sahaja mencetuskan kontroversi, baru-baru ini bekas penyanyi nasyid sensasi, Suhaimi Saad seolah memberi bayangan hari kematiannya yang dijangka semakin hampir.

Menerusi satu perkongsian di Instagram, Suhaimi memuat naik wajahnya dan wasiat gambarnya untuk digunakan sekiranya dia tiada suatu hari nanti.

BACA: Netizen Nak Hadiahkan Dua Kapak, Suhaimi Saad Mahu Balas Beri Dua Batu Nisan

“Nampaknya hari kematian ss semakin mendekat. MasyaAllah. So nak la sampaikan sikit wasiat. kat sini ada 3 keping gambar.

“Pilih la salah satu untuk buat hebahan tentang kematian ss nanti. Jangan guna gambar sufian suhaimi atau remy pulak,” tulisnya.

Dalam pada itu, Suhaimi turut meminta agar peminatnya membacakan doa seperti yang ditulis di perkongsian tersebut.

“Lagi satu, tak perlu tulis Alhamdulillah. Tu bahasa bumi datar. Cukup inna lillahi wa inna ilayhi ro ji’uun. Lepas tu hadiahkanlah doa ni. Allahummagh fir suhaimi saad warhamhu wa ‘a fihi wa’fu ‘anh,” tulisnya.

Pada perkongsian itu juga, Suhaimi turut menghalalkan hutang individu lain padanya dan seandianya ada yang masih berhutang boleh menghubungi isterinya, Ina Naim.

Kata Suahimi lagi, jika dia sudah meninggal nanti, berhentilah mengecam dirinya serta menasihati pengikutnya supaya tidak mengikut contoh tidak baik.

“Bermula saat tu, stop la kecam,kutuk atau fitnah SS lagi. Jangan ikut perkara atau contoh yang tak baik,ok.

“Mudah mudahan kematian ss nanti akan bagi banyak kebaikan dan keinsafan pada seluruh ummat khususnya rakyat malaysia,” tulisnya.


Che Ta Cucuk Vaksin Melaram Beg Tangan Birkin

Sebut saja nama pelakon cantik Rozita Che Wan, pasti ramai tahu fesyen dan gaya penampilannya sering diperkatakan. Malah ramai wanita diluar sana mengagumi Che Ta yang tetap nampak muda meskipun usia hampir mencecah 50 tahun.

Semalam, Che Ta memuat naik videonya mendapatkan suntikan vaksin dos pertama. Apa yang menjadi tumpuan pelakon itu menggayakan beg mewah jenama Hermes Birkin dianggarkan bernilai hampir RM100,000.

Diruangan komen, ada pengikutnya sempat mengusik Che Ta menulis,”Amboi pergi pakai Birkin”. Komen tersebut dibalas oleh Che Ta mengatakan, “Lama tak pakai, takut reput pula.”

Menerusi perkongsian itu, Che Ta turut bermurah hati menjamu petugas barisan hadapan dengan kek lapis pandan cheese hasil air tangannya sendiri.

Difahamkan, Che Ta mendapatkan suntikan vaksin jenis Pfizer di Hospital KPJ Tawakkal Kuala Lumpur.


Ifa Raziah Terima Tawaran Pfizer Dari Beberapa Hospital

Sejak beberapa hari lalu hangat diperkatakan mengenai pelakon Ifa Raziah yang hanya mahu dicucuk Pfizer sahaja kerana merasakan vaksin itu sahaja yang sesuai dengan penyakitnya.

Meskipun ramai mengecemnya, terbaru Ifa memaklumkan menerima mesej daripada beberapa hospital yang menawarkan vaksin Pfizer.

“Bertalu-talu Miss Diva dapat Whatsapp beberapa hospital yang offer untuk dapatkan suntikan vaksin Pfizer. Wow hebat tak Miss Diva. Rezeki jangan ditolak maut jangan dicari iya. Cucuk jangan tak cucuk,” tulisnya.

Menerusi entri itu, Ifa mengatakan bukan dia mengada-ngada tidak mahu dicucuk vaksin Sinovac ketika temu janji di PPV sebelum ini tetapi atas saranan doktor dia tidak sesuai dengan vaksin berkenaan.

Terdahulu, Ifa berkata dia mahukan vaksin Pfizer kerana mempunyai masalah kesihatan. Selain itu, Ifa perlu berulang alik ke Singapura atas urusan perniagaan dan mahu mengerjakan ibadah haji.


Berbelanja Di myNEWS & Menang Barang Panasonic Bernilai Lebih Dari RM50,000!

Wah…Ini adalah berita baik untuk pengunjung setia myNEWS! Anda boleh nikmati gaya hidup sihat apabila berbelanja di kedai serbaneka terkemuka myNEWS apabila mereka berkolaborasi dengan jenama terkenal Jepun, Panasonic dalam kempen terbaharu ‘Shop And Live Better’.

Kempen ini dibuat sebagai penghargaan kepada anda, pelanggan setia myNEWS dengan menghadiahkan peralatan rumah, Panasonic! Untungnya anda.

myNEWS komited untuk menawarkan pengalaman membeli-belah yang berterusan di myNEWS kepada pelanggannya, terutama kepada ahli myNEWS.

“Kami berkomitmen untuk memberikan tawaran kepada pelanggan kami, terutamanya kepada ahli myNEWS, pengalaman membeli-belah yang berterusan dengan kami, dan juga bermanfaat. Kerjasama dengan Panasonic ini adalah kempen terbaru kami untuk menunaikan janji kami yang ‘Always Welcoming, Delightfully Surprising’.

“Ianya amat menakjubkan apabila Panasonic bekerjasama dengan kami untuk menanamkan kepentingan menjalani kehidupan yang lebih baik dan sihat.” kata Low Chooi Hoon, Ketua Pegawai Eksekutif (CEO) Retail, myNEWS Malaysia.

‘Hadiah’ ini bukan beri terus jer pada anda. Ada syaratnya. Tapi tak adalah susah syarat nye pun. Rileks…

Bermula 1 Julai sehingga 31 Ogos 2021, anda berpeluang memenangi penyertaan cabutan bertuah dan kupon produk jenama lain yang mengambil bahagian, melalui aplikasi myNEWS.

Pembeli myNEWS boleh memperolehi ganjaran yang hebat dengan ‘Shop and Live Better’ yang menawarkan peralatan rumah Panasonic.

Untuk mengambil bahagian, anda perlu mendaftar sebagai ahli myNEWS dahulu. Selepas itu, anda perlu mengimbas melalui aplikasi dan membelanjakan RM20 untuk mendapatkan satu setem.

Anda perlu mengumpulkan 6 setem sepanjang tempoh kempen untuk diberikan hadiah baucar diskaun dari jenama yang mengambil bahagian seperti Maru Kafe, Old Town White Coffee, dan You C1000.

Pelanggan myNEWS boleh mengambil bahagian dengan memuat turun aplikasi myNEWS untuk mengumpulkan setem dari 1 Julai hingga 31 Ogos 2021.

Selain itu, anda juga boleh dapat hadiah dua kali tau sebabnya anda juga layak untuk masuk cabutan bertuah dari Panasonic. Wuu…best kan?

Anda yang bertuah akan memenangi produk berteknologi nanoe™, dan nanoe™ X yang dipatenkan oleh Panasonic serta peralatan rumah yang betul gempak weh.

Untuk memenuhi syarat memenangi perkakas rumah Panasonic, belanjakan RM20 di mana-mana kedai serbaneka myNEWS untuk mendapatkan 1 setem. Kumpulkan 6 setem sepanjang tempoh kempen untuk mendapatkan baucar diskaun dari Maru Kafe, Old Town White Coffee, dan You C1000 dan layak untuk cabutan bertuah.

Ini termasuk 10 unit Penyaman Udara Panasonic nanoe™ (masing-masing bernilai RM3,240), 8 unit Pembersih Udara Panasonic nanoe™ (masing-masing bernilai RM1,599) dan 12 unit Portable Generator Panasonic nanoe™ X (masing-masing bernilai RM599).

Seperti yang anda tahu, teknologi Panasonic nanoe™ ini telah terbukti berkesan dalam menghalang aktiviti virus dan bakteria hingga 99,99%*.

Dengan perlindungan dan pengesahan Penyaman Udara nanoe™ X 24 jam nanoe™ X, teknologi atomisasi elektrostatik di mana ia mengumpulkan kelembapan yang tidak dapat dilihat di udara dan menggunakan voltan tinggi untuk menghasilkan radikal hidroksil yang terdapat di dalam air, anda dan keluarga tersayang anda dapat menikmati ketenangan dengan menghirup udara dalaman yang lebih selamat dan bersih.

Inilah pentingnya kualiti udara dalaman sekarang ini. Sesuai sangat kalau ada satu di rumah anda.

Untuk info anda,teknologi Panasonic nanoe™ yang terdapat dalam produk terutamanya penghawa dingin, telah terbukti berkesan untuk mengurangkan dan menghalang virus, bakteria, debunga, alergen dan bahan berbahaya lain yang boleh menyebabkan kesan buruk yang teruk kepada kesihatan kita.

Kena sangat dengan slogan Panasonic, “Quality Air For Life” untuk memberikan kehidupan yang lebih baik kepada anda serta slogan myNEWS yang “Always Welcoming, Delightfully Surprising” dalam kehidupan kita sehari-hari.

Jadi anda jangan tunggu lama-lama, daftar sebagai ahli myNEWS hari ini dan muat turun aplikasi myNEWS yang terdapat di Google Play Store dan Apple store. Mana tahu mungkin rezeki anda untuk menangi hadiah dari Panasonic tu. Barulah syok!

Follow juga Facebook dan Instagram myNEWS Malaysia untuk tahu info dan promosi terkini dari mereka setiap hari. Lawati mynews.com.my untuk maklumat lebih lanjut.


“Tak Semua Artis Berada, Kalau Ya Pun Takat Separa Kayangan Je”

Tidak dinafikan industri seni tanah air antara yang terjejas teruk susulan pelaksanaan Perintah Kawalan Pergerakan (PKP). Susulan itu, satu kempen dijalankan iaitu #ApaKhabarAnakSeni sebagai tanda solidariti buat penggiat seni dan pekerja belakang tabir yang berdepan detik sukar ketika pandemik ini.

Pelakon Bell Ngasri antara selebriti yang turut menyokong kempen tersebut. Menerusi satu entri dimuat naik di Instagram, Bell berkata tidak semua penggiat seni golongan berada dan tidak mustahil jika ada yang hidup susah serte tergolong dalam B40.

BACA: Jadi Ikon Orang Tak Puasa, Anak Bell Ngasri Dipersenda Rakan Sekolah

“Itu bukannya buah oren..tapi mnunjukkan solidariti anak seni yg mungkin terkesan dek krn penutupan segala benda berkaitan seni. Seni ni luas.begitu juga cabang kerjanya pun beraneka jenis,beraneka macam..bukan setakat depan tabir,begitu juga yang berada di belakang tabir.

“Hampir keseluruhannya terkesan dan bukan semuanya golongan berada (kalau berada pon takat separa kayangan je la macam orang cakap), itupun dalam golongan M40. Majoritinya B40 gamaknya, silap-silap ada lagi bawah dari tu B24 ke B2B ke,” tulisnya.

Ujarnya, ada yang terpaksa bergantung harap kepada duit simpanan untuk meneruskan kehidupan. Kata Bell lagi, lebih terkesan sudah tentu pekerja belakang tabir.

Dalam pada itu, Bell turut berharap pihak berwajib mendengar luahan mereka memandangkan anak seni juga penyumbang kepada hasil cukai negara.

“Tak tahu la sebab kami-kami ni kerja dulu, baru dapat hasilnya. Nak pula zaman sekarang, tiap hari kena kerja je untuk menampung pendapatan diri dan keluarga. Ada simpanan ni kira Alhamdulillah kalau ada. Kalau beringat orang kata.

“Jadi, dek kerana saya terbabit dalam dunia yang kecil ni juga, pastinya saya bersama-sama mereka juga. Harapnya suara kecil mereka ini didengari.

“Mereka ini juga adalah peyumbang bukan sekadar seni mereka, tetapi mereka menyumbang juga kepada cukai-cukai yang dikenakan pada mereka setiap tahun oleh kerajaan,” tulisnya.

Perkongsian Bell itu mendapat pelbagai reaksi daripada rakan artis dan juga netizzen yang turut meluahkan pandangan sama serta mendoakan keadaan negara akan segera pulih dan dapat bekerja seperti biasa.


Diserang COVID-19, Malaysia Kini Antara Salah Satu Pemberi Vaksinasi Terpantas Dunia

Selepas enam minggu berada dalam keadaan lockdown di seluruh negara, Malaysia berada dalam keadaan lumpuh.

Hospital dan kakitangan dalam keadaan penat, rakyat yang kehilangan kerja mula ‘berlapar’, ekonomi semakin lemah dan kadar jangkitan terus meningkat sehingga mencapai tahap dua kali ganda daripada COVID-19 yang melanda Indonesia secara per kapita.

Di tengah-tengah kemelut yang berlaku; kematian di negara Asia Tenggara yang berjumlah sehingga 32 juta, bagaimanapun, terdapat sinar yang sebenarnya sedikit memberi rasa lega.

Malaysia kini adalah antara salah satu negara yang mempunyai kadar vaksinasi terpantas di dunia dengan menghasilkan lebih dari 400,000 dos sehari. Berbeza pada minggu lalu di Kanada dan juga negara-negara lain yang mempunyai penduduk lebih ramai – dan mendahului Australia.

Khairy Jamaluddin, Menteri Sains, Teknologi dan Inovasi yang berpendidikan Oxford dan tanggungjawab ini, mengatakan kepada The Sydney Morning Herald and The Age bahawa kerajaan dapat mempercepat inokulasi dua bulan lalu yang membolehkan mereka berunding untuk mendapatkan semula bekalan dan penghantaran vaksin tersebut, yakni 70 peratus daripadanya adalah Pfizer.

“Sebilangan besar portfolio kami adalah Pfizer dan kami mempertaruhkan wang ke atasnya,” katanya. “Kami memutuskan sejak awal lagi kerana bahaya sekiranya kita hanya berharapkan hanya pada satu usaha sahaja.

“Saya rasa kami berada di tahap sekarang di mana kami benar-benar perlu memvaksinasi diri dari keadaan yang kami alami.”

Selain Pfizer, Malaysia juga memperoleh dos dari Sinovac China, AstraZeneca dan vaksin Cina CanSino sekali, serta yang lain melalui kemudahan vaksin COVAX PBB.

Pada mulanya memang agak perlahan, tapi kini seperempat penduduk telah menerima sekurang-kurangnya satu dos vaksin. Sasaran Malaysia adalah 40 peratus orang dewasa akan diberi vaksin sepenuhnya pada akhir Ogos dan 60 peratus pada akhir September sekiranya pembekal dapat memenuhi komitmen bekalan vaksin.

Di bawah perjanjian rundingan semula Malaysia dengan Pfizer, syarikat gergasi farmasi Amerika menghantar 25 juta dos antara bulan ini dan September, kata Khairy.

Skala wabak ini telah membantu mengimbangi satu lagi halangan tentang keraguan vaksin, kerana jumlah kematian wabak di negara ini meningkat kepada 6,503 pada hari Rabu dan jangkitan baru mencapai catatan harian 11,618.

Sementara Malaysia sedang mempercepat operasinya, Malaysia juga telah melakukan sedikit usaha untuk mengurangkan rasa tidak puas hati terhadap keseluruhan pengendalian virus dari kerajaan Perikatan Nasional.

Setahun lalu, pada 7 Julai 2020, tidak ada kes baru di negara ini dan rasa tidak puas hati ini telah disalahertikan.

“Saya rasa tidak ada respons yang sempurna di mana-mana pun di dunia ini,” kata Khairy.

“Negara-negara yang berjaya menekan dan mengawal kes akan dapat keputusan yang baik. Dan saya rasa kalau anda lihat sesebuah negara berjaya buat yang terbaik sekarang, pasti ada kegagalan sebelumnya malah jauh lebih teruk. Tapi ianya diselamatkan oleh kemunculan awal vaksin.

“Semestinya kita akan melakukan perkara yang lebih baik. Dan juga, sangat sukar untuk membuat orang ramai mematuhi [sekatan] kerana ramai yang kepenatan. Dan saya tidak menyalahkan orang ramai di sini. Kerana untuk menjaga tingkah laku atau pergerakan adalah sangat sukar sekali. Dan pada akhirnya mereka boleh hilang kawalan.”

Khairy juga mengakui bahawa berita utama mengenai menteri pemerintah yang melanggar peraturan telah merosakkan kredibiliti lockdown baru-baru ini, dengan mengatakan “Kepemimpinan berlandaskan contoh adalah sangat penting”.

“Saya rasa berdasarkan skor itu, kami telah membuat beberapa kesalahan di sana,” katanya.

Pengakuan itu dibuat ketika Perdana Menteri Muhyiddin Yassin berpegang teguh pada kuasa pemerintahan. Dia menolak langkah untuk menarik diri dengan Ahmad Zahid Hamidi, presiden parti terbesar, United Malays National Organisation (UMNO), dengan melantik Naib Presiden UMNO, Ismail Sabri Yaakob menjadi Timbalan Perdana Menteri dan mempromosikan tokoh parti lain, Hishammuddin Hussein, ke Kementerian Kanan.

Muhyiddin juga diminta untuk kembali ‘membuka’ parlimen, yang tertangguh sejak keadaan darurat diisytiharkan pada Januari, pada 26 Julai atas desakan Raja Sultan Abdullah Ahmad Shah.

Namun, Fahmi Fadzil, seorang ahli parlimen dan jurucakap Parti Keadilan Rakyat pembangkang Anwar Ibrahim, mengatakan tidak ada komitmen untuk membenarkan perbahasan dalam persidangan lima hari mengenai peraturan darurat seperti undang-undang berita palsu, yang mana pemerintah dituduh menggunakan untuk menahan kritikan, dan mengenai rancangan pemulihan nasional yang diumumkan oleh Muhyiddin bulan lalu.

Sementara itu, sistem kesihatan hancur dan jumlah kematian meningkat, dengan doktor yang keletihan harus memainkan peranan dalam beberapa keadaan untuk menentukan siapa yang selamat.

Tapi dalam keadaan yang ‘kecoh’ sekarang ini, ramai rakyat Malaysia yang prihatin dengan membantu mereka yang tidak mempunyai makanan atau wang tunai untuk mebayar sewa ataupun makan.

Bagi Dr Hartini Zainudin, seorang aktivis hak-hak kanak-kanak, mengatakan “lockdown ini mengerikan” kerana ramai yang memnganggur dan hilang kerja.

“Ini lebih memilukan kerana [orang] memegang gambar bayi atau anak-anak mereka atau ibu bapa mereka yang sudah tua atau mengambil video dan menunjukkan tong sampah kosong kepada saya,” katanya.

“Saya meminta orang memberi saya 10,000 ringgit ($3,200) sehingga saya dapat memberi makan 50 keluarga dan menyewa bot untuk mendapatkan makanan kepada orang-orang yang kelaparan di pulau-pulau. Maksud saya, ini memang tidak masuk akal, tapi begitulah keadaan yang sedang teruk sekarang ini.”

Tidak hairanlah seperti kata Khairy, vaksinasi yang cepat adalah satu-satunya jalan keluar.


Hikmah PKP, Nabila Huda Berjaya Khatam Dua Kitab Agama

Hampir dua tahun negara dilanda pandemik Covid-19, sebelum ini pelakon Nabila Huda mengakui ada hikmah disebalik Perintah Kawalan Pergerakan (PKP) yang mengubah kehidupannya ke arah lebih baik.

Menerusi satu perkongsian terbaru, Nabila meluahkan rasa syukur apabila mereka sekeluarga hampir menghabiskan dua kitab agama dan tidak sabar melangkah ke kitab seterusnya.

BACA: Hikmah PKP, Nabila Huda Belajar Mengaji & Dekatkan Diri Dengan Allah

“Kita ke dua dah nak khatam. By next week kami dah masuk kitab ke tiga, Bidayatul Hidayah. Saya bersyukur sangat dengan waktu percuma yang ada ni. Terlalu banyak sangat ilmu yang saya belajar. Syukur Alhamdulillah,” tulisnya.

Perkongsian Nabila mendapat pelbagai reaksi daripada netizen yang turut terinspirasi dengan kisahnya itu serta berminat untuk mempelajari kita berkenaan.

Dalam pada itu, menerusi ruangan komen Nabila berkata dia mempelajari kitab tersebut bersama seorang ustazah yang memberikan penerangan lanjut untuk pemahaman lebih baik.


Baru Dua Hari Kehilangan Bapa, Ebit Lew Kembali Teruskan Kerja Amal

Baru sahaja diuji apabila bapa tercinta meninggal dunia dua hari lalu, pendakwah popular Ustaz Ebit Lew sudah kembali meneruskan kerja amal membantu mereka yang memerlukan.

Menerusi satu entri di Instagram hari ini, Ebit memaklumkan beliau merasmikan Pusat Penilaian Covid-19 (CAC) di Stadium Titiwangsa serta menyumbang beberapa perlatan untuk merawat pesakit Covid-19.

“Berat melihat keadaan Malaysia dari hari tu masa dekat Palestin. Tak sabar nak buat sesuatu di Malaysia. Terharu sebak sangat dengan pengorbanan frontliners bagi membantu misi negara ini.

“Besarnya pengorbanan mereka. Setiap hari pakai baju PPE. Kerja yang setiap hari semakin berat. Ya Allah. Semoga Allah beri kekuatan pada semua.

“Saya bantu siapkan kelengkapan untuk mereka. Belikan canvas bed 100 unit, PPE 200 unit, Laptop 3 unit, Tablet Tab A 10unit, Kipas 10unit, Kerusi Plastik, Meja Plastik, Glove 50kotak,” tulisnya.

Dalam pada itu, Ebit turut mendoakan agar keadaan negara akan segera pulih dan bebas daripada virus Covid-19 agar rakyat dapat meneruskan kehidupan seperti biasa.

Perkongsian Ebit itu mendapat pelbagai reaksi daripada netizen yang terharu dengan semangat pendakwah tersebut yang tetap kuat meneruskan misi bantuan meskipun baru kehilangan bapa tercinta.


Top Produk Yang Boleh Dicari Dalam Lazada! Sumpah Tak Cari Lain

Tak boleh beli barang di luar? Tiada masalah lah! Sekarang ni anda boleh beli online jer. Tekan-tekan dah dapat. Semudah ABC gais.

Haa…Lazada lah antara salah satu platform terkenal di kalangan kita semua untuk membeli barang keperluan. Bukan setakat produk luar jer, produk lokal pun berlambak dalam platform e-dagang ini. Dah macam ‘mall’ dah hangpa.

Tapi anda tahu tak top produk yang orang cari-cari sangat dalam Lazada ni? Meh kami listkan antara produk yang sebenarnya korang boleh beli online jer!

Buat ‘kaki make-up’ tak payah nak susah-susah pergi mall cari barang make-up korang tu. Lazada kan ada.

Kalau anda nak tahu macam-macam jenis produk kecantikan yang anda boleh search di sini. Antaranya jenama PIXY, Catrice, Wardah dan banyak lagi jenama-jenama yang anda sendiri pun tak jangka ada dalam platform online Lazada.

1. Wardah Exclusive Matte Lip Cream
2. REVLON Colorstay Powder Foundation Refill
3. Palladio Matte Blush BM03 Peach Ice
4. Revlon Colorstay Make Up Normal/Dry
5. Silkygirl Gen Matte Lip Cream

Kepada ibu-ibu di luar sana, Lazada adalah tempat paling tepat untuk anda cari barangan bayi. From head to toe!

Anda search sahaja apa yang anda nak. Semuanya ada. Kadang-kadang tu ada produk yang kita tak pernah tahu dan jumpa pun. Tapi bila ada online ni, macam-macam produk pula timbul.

Apa yang best shopping dalam Lazada ni, selalunya ada diskaun dan anda boleh beli pada harga terendah! Check this out.

1. Bb Diapers Premium Quality Tape Diapers
2. Autumnz Double Ziplock Storage Bag
3. Happy Baby Oatmeal Baby Cereal (198g)
4. Nuby Loopals Silicone Teether 3m+- Oh Baby Store
5. Kath+Belle Wonder Cream (50g)

Kalau dulu kena pergi kedai atau mall untuk beli barangan elektrik, tapi dengan kemudahan platform online ni, pilih jer nak apa, semuanya ada gais. Mudah betul!

Bayangkan kita boleh shopping pada bila-bila masa kita nak. Tiada had masa. Even masa tengah malam tengah pakai baju tidur pun tak ada masalah. Tak adalah personal assistant yang nak berdiri sebelah anda semasa membeli kan? Takdelah nak rasa ‘krik-krik’ di situ.

1. Russell Taylors Slow Juicer 150W SJ-6
2. Wirata 2 Slice Cool Touch Toaster
3. ChefOne Rice Cooker HT15 1.5L + Steamer
4. Singer 1.2Litres Multi Mini Cooker MC12
5. Singer WD7530 Water Dispenser 7L

Pakaian ni lagilah seronok gila nak shopping. Dari pakaian wanita, lelaki, kanak-kanak, dan bayi.

Anda boleh pilih pelbagai jenama yang ada dalam Lazada ini. Banyak pilihan produk dan pelbagai harga yang ada.

Jadi nak buat perbandingan produk atau harga pun mudah. Korang usha la ni.

1. PDI Ladies Casual Short Sleeve Knit Tee
2. PRSP19685 Roundneck Jersey with 4 x 6 Stitch
3. Long Sleeve Korea Dresses
4. Telekung Arafah Lace
5. PRSP Muslim Pro Hijab

Mudah betul bila ada platform online ni, tak payah susah-susah nak keluar. Tak perlu nak bersesak-sesak dengan ramai orang.

Sekarang ini, nak beli suplemen kesihatan pun mudah. Contohnya, mungkin di tempat kita kehabisan supplement yang kita nak tu, anda boleh beli di Lazada!

Banyak lagi kedai-kedai lain yang jual. Jauh pun tiada masalah sebabnya mereka pos jer. Ye dak? Korang boleh check di bawah ini.

1. Alpro Pharmacy Naturalle Garlic 3000mg
2. Alpro Pharmacy Minsyam Kapsul Minyak Habbatus Sauda
3. Hemani Black Seed Oil 60 ml Minyak Habbatus Sauda
4. NOVA Cal 600 Plus Tablet 60S
5. Nova Black Cumin Oil PURE Black Seed Oil

Anda nak tahu tak apa yang paling WIN sekarang ini kalau shopping dengan Lazada?

Lazada berganding bahu dengan Kementerian Kewangan (MOF) dan Perbadanan Ekonomi Digital Malaysia (MDEC) menjalankan Kempen Shop Malaysia Online!

Dan kesemua list-list produk yang kami berikan pada anda di atas tadi adalah sempena dengan kempen tersebut. Murah-murah dan berbaloi sangat kan? Kami sendiri pun tak tahan nak add to cart semua produk tadi tu. Murah amat! Tu baru sikit produknya gais. Kalau anda KLIK LINK INI lagi berbinau biji mata korang tu!

Kalau anda nak tahu kempen ini membawakan tawaran hebat, baucar diskaun 50% dan Crazy Flash Sale, dan Penghantaran Percuma Setiap Hari!

Kempen ini juga untuk menyokong perusahaan kecil dan sederhana (PKS) dan produk tempatan sepanjang inisiatif ‘Shop Malaysia Online’ (Beli-Belah Malaysia Dalam Talian) dan ‘Go-eCommerce’ (Manfaatkan eDagang), yang akan diadakan secara serentak dari 1 Julai hingga 31 Disember di Lazada!

Jadi, inilah masanya untuk anda beli dan sokong perniagaan dan juga barangan lokal dalam Lazada. Nak pula sekarang ni kita dalam krisis COVID-19, ramai yang memerlukan sokongan dari anda semua.

Kempen ‘Shop Malaysia Online’ dan ‘Go-eCommerce’ ini juga membawa manfaat besar kepada usaha pendigitalan dan pemulihan ekonomi beribu-ribu PKS tempatan tau.

Memandangkan perintah kawalan pergerakan dan sekatan perjalanan dalam negara yang sedang dilaksanakan, Lazada berhasrat untuk menyokong industri-industri tempatan yang terjejas dengan meningkatkan kehadiran mereka di platform ini dan menghubungkan mereka kepada lebih 1 dalam 3 rakyat Malaysia yang kini membeli-belah di Lazada.

Dalam usaha menambah keseronokan kempen, anda sebagai pengguna Lazada Wallet boleh mengambil bahagian dalam peraduan ‘Wallet Heartbeat Experience’ untuk memenangi hadiah-hadiah istimewa daripada Photobook, KaoDim dan Pacificia. Setiap urus niaga ‘Lazada Wallet’ (Dompet Lazada) melayakkan anda menerima satu penyertaan.

Sepanjang kempen, rakyat Malaysia boleh menikmati pelbagai ganjaran menarik:
1. Baucar potongan 50%
2. Potongan 50% bagi ‘Crazy Flash Sale’
3. Diskaun 50% ‘Brand Mega Offer’
4. Penghantaran Percuma Setiap Hari

Jadi tunggu apa lagi gais, KLIK LINK ini sekarang! Lazada ada semua!

Untuk maklumat lanjut:
Laman kempen ‘Shop Malaysia Online’ di Lazada: KLIK LINK
Laman kempen ‘Go-eCommerce’ di Lazada: KLIK LINK


Siti Nordiana Menangis Setiap Kali Berzikir, Terkenang Dosa Lalu

Pelakon dan penyanyi Siti Nordiana mengakui akan mengalirkan air mata setiap kali berzikir. Ujarnya, dia menangis apabila terkenangkan kesilapan dan dosa masa silam.

Menurut Siti Nordiana atau lebih mesra dipanggil Nana, sebagai manusia pasti tidak akan terlepas dari melakukan dosa dan hatinya tersentuh apabila mendengar selawat dan zikir.

“Sudah tentu kalau saya berzikir saya akan menangis. Ada masa-masa yang Nana akan menangis mengenangkan dosa-dosa kita.

“Kita manusia tidak sempurna, pasti ada dosa dan kesilapan yang kita lakukann. Waktu itu saya akan menangis. Saya juga mudah tersentuh bila dengar selawat dan zikir dalam bentuk lagu atau melodi.

“Apabila melodi dan lagu itu kena dengan situasi atau liriknya mengena, saya akan mudah menitiskan air mata,” katanya.

Nana berkata dia meminati lagu-lagu berunsur kerohanian dan mengakui lagu sedemikian memberi manfaat kepada pendengar dan dirinya.

“Bagi saya lagu kerohanian sudah banyak dikeluarkan. Alhamdulillah bukan sekadar melodi dan ia tidak terbata. Malah kini lagu rap dan pop juga menjentik lirik kerohanian.

“Lagu pop dan balada tapi berlirikkan kerohanian sangat digalakkan untuk buat banyak lagi kerana akan ada orang yang tersentuh bila mendengar,” katanya.

Difahamkan, baru-baru ini Nana merakamkan lagu kerohanian bersama Usraz Sharizan berjudul Hasbi Rabbi yang akan dimuatkan dalam album terbarunya, Zikir Ketuhanan.


Tak Beli Baju Hamil, Ayda Jebat ‘Sebat’ Baju & Boxer Suami

Kini sedang sarat hamil anak pertama yang dijangka bakal bersalin pada Oktober depan, pelakon Ayda Jebat berkata dia lebih selesa memakai baju dan boxer milik suaminya, Nabil Mahir.

Menerusi satu perkongsian di Instagram, Ayda berkata sepanjang tempoh kehamilan ini dia tidak mempunyai satu pun baju hamil.

BACA: Persoal Usia Kandungan, Ayda Jebat Minta Netizen Buat Kiraan Sendiri

Ujarnya, tidak perlu membazir untuk membeli apatah lagi dia tidak pergi kemana-mana dan hanya duduk di rumah sahaja.

“Saya takde satu pun baju pregnant. Tak perlu la sebab tak pergi mana pun. Takyah membazir. Jadi semua baju Nabil, baju tidur sampai ke boxer dia saya sebat. Berangin! Haha! Normal kan buk?,” tulisnya.

Ayda dan Nabil mendirikan rumah tangga pada 1 Januari lalu selepas mengikat tali pertunangan secara dalam talian pada 28 April 2020.


“Saya Pun Jenis Pilih Vaksin, Tapi Beragaklah”

Mengakui dirinya juga memilih jenis vaksin, bagaimanapun pelakon Rozita Che Wan berkata dia tidak boleh bersikap penting diri.

Ujarnya lagi, setiap individu mempunyai hak untuk memilih jenis vaksin terbaik namun biarlah berpada-pada dan melihat pada situasi.

“Macam saya sendiri jujur saya katakan memang seorang yang penakut dan jenis memilih vaksin. Takut pada mulanya nak ambil vaksin secara sembarangan. Masakan tidak kan, benda (vaksin) itu nak masuk ke dalam badan kita pastilah kita risau.

“Tapi bukankah bermaksud saya memilih vaksin dan tolak mentah-mentah vaksin yang. Tidak sama sekali. Kalau dapat apa jenis vaksin sekali pun saya okey dan terima. Tapi siapa tak nak Pfizer kan. Dalam hal ini kita ikhtiar dan sama-sama bantu kerajaan,” katanya.

Dalam pada itu, Rozita atau lebih mesra dipanggil Che Ta berkata dia dan anak-anak masih belum mendapat janji temu vaksin, hanya suaminya Zain Saidin sahaja.

“Suami (Zain) seorang saja yang dah dapat tarikh janji temu. Hari ini (semalam), dia dah dapat vaksin jenis Sinovac. Dia pun jenis tak kisah apapun jenis vaksin yang diterima.

“Lagipun sebagai rakyat, jadi tanggungjawab kita semua untuk sama-sama berganding bahu dan melandaikan kes Covid-19 yang semakin memeningkan ketika ini,” ujarnya.


Kes Kemurungan Meningkat, Syafiq Kyle Dekatkan Diri Kepada Allah

Melihatkan masalah mental yang semakin meningkat akibat pandemik Covid-19, pelakon Syafiq Kyle berkata dia juga mungkin boleh berdepan masalah itu jika tidak menjaga kesihatan mentalnya.

Kata Syafiq lagi, dia mengelakkan diri daripada memikirkan sesuatu masalah sehingga boleh menjejaskan emosi serta mendekatkan diri kepada Allah.

“Kes bunuh diri dan kemurungan di negara kita semakin meningkat akibat pandemik Covid-19. Alhamdulillah setakat ini saya tidak berdepan dengan masalah kemurungan.

“Tapi saya perlu memberi kesedaran mengenai isu itu dan saya tak terkejut kalau saya ada kemurungan sebab dalam keadaan sekarang ini, orang yang sihat pun berkemungkinan ada masalah itu juga.

“Sebab itu dalam keadaan sekarang ini kita kena utamakan kesihatan mental. Dekatkan diri kepada Allah dan jangan terlalu banyak mengeluh dengan apa yang terjadi,” katanya.

Mengakui penggiat seni dan pekerja belakang tabir terkesan susulan aktiviti hiburan tidak dibenarkan, namun Syafiq berkata dia tidak terlalu terjejas namun perlu menjaga kesihatan mental.

“Rasa-rasanya ramai anak seni terjejas akibat pandemik sebab ada diantara kami bekerja baru dapat gaji atau selesai projek baru dapat gaji. Jumlah yang dapat itu pun belum tentu cukup atau tidak.

“Bagi saya pati ada jalan untuk mengubah hidup masing-masing. Insya Allah dengan doa. Macam saya sendiri dari segi kewangan tidaklah terlalu terjejas tapi kena jaga keadaan mental saja,” katanya.


“Kerajaan Tak Gagal, Yang Gagal Kita Kot!”

Saban hari, kes harian Covid-19 mencatatkan peningkatan mendadak dan hari ini merupakan yang tertinggi dimana sebanyak 11,618 kes dicatatkan.

Perkara itu membuatkan rakyat kecewa apatah lagi sudah hampir dua bulan duduk di rumah. Dalam satu perkongsian pelakon Datuk Fizz Fairuz seolah memerli kerajaan yang gagal membendung kes harian wabak Covid-19.

BACA: Fizz Fairuz, Almy Nadia Nak Bantu Beli Produk Makanan Artis Yang Terjejas

Menerusi entri tersebut, Fiz turut meminta semua berhati-hati terutama buat penduduk Selangor yang mencatatkan kes harian tinggi sekaligus mencetuskan kebimbangan.

Difahamkan, dalam satu perkongsian sebelum ini, Fizz ada bertanyakan kepada pengikutnya meminta mereka meneka berapa jumlah kes yang akan dicatatkan hari ini.

Perkongsian Fizz itu mendapat pelbagai reaksi daripada netizen yang bersetuju dengan kenyataannya secara sarkastik mengatakan bahawa ‘kerajaan’ tidak gagal sebaliknya rakyat.


Zoey Rahman Setia Temani Zarina Anjoulie Buang Tatu Nama Bekas Suami

Sejak minggu lalu hangat diperkatakan mengenai pelakon Zarina Anjoulie dikatakan mempunyai hubungan istimewa dengan pelakon Zoey Rahman apabila mereka dilihat rapat.

Bagaimanapun, Zoey berkata mereka sedang mengenali hati masing-masing apatah lagi mereka sudah saling mengenali sejak tahun 2010 lagi.

Terbaru, Zarina atau lebih mesra disapa Anju ada memuat naik video pergi ke satu klinik bersama Zoey untuk membuang tatu yang ada di badannya.

Menerusi video berkenaan turut memaparkan proses pembuangan tatu menggunakan kaedah laser. Anju juga memaklumkan tatu nama Yas (bekas suaminya) merupakan tatu pertama yang dibuang olehnya.

Perkongsian tersebut mendapat pelbagai reaksi daripada netizen yang mendoakan agar Anju akan berubah menjadi lebih baik selepas membuang tatu di badannya. Malah, ramai mendoakan hubungannya bersama Zoey berkekalan dan sampai ke jinjang pelamin.


“Terkesan Sejak Tiada Lagi Kerja Radio, Saya Kena Kuat Berjuang Cari Rezeki”

Meskipun terpalit pelbagai kontroversi, namun pelawak sensasi Shuk Sahar tetap positif dan perlu berjuang untuk mencari rezeki demi keluarganya.

Mengakui pendapatan terjejas apabila tidak lagi bergelar penyampai radio ditambah pula dengan aktiviti seni tidak dibenarkan, Shuk tetap bersyukur dengan rezeki diberikan.

BACA: Shuk Sahar Sangsi Isteri Izin Kahwin Lagi, Risau Ada Maksud Tersirat

“Alhamdulillah sihat, walaupun memang terkesan semenjak tiada lagi kerja radio dan langsung tiada shooting sekarang. Setiap hari saya perlu bangun dan kuat untuk berjuang mencari rezeki.

“Saya ada hutang yang perlu dilangsaikan, ada keluarga yang perlu ditanggung makan minum dan tempat tinggal. Saya juga percaya masih ada ramai lagi yang lebih kuat dan hebat dugaannya daripada saya,” katanya.

Kini sibuk menguruskan perniagaan minumannya, Semooth Cafe, Shuk mengucapkan terima kasih kepada mereka yang terus menyokong dan menjadikan ia lebih semangat untuk terus berusaha.

“Terima kasih pada semua yang menyokong @semooth.cafe kerana buat masa sekarang cafe inilah yang memberi semangat baru pada saya…

“Walaupun lepas ni mungkin anda dah kurang dapat tengok saya di televisyen, dengan cara saya sendiri sampaikan order anda dari @semooth.cafe . Saya doakan supaya kita semua dapat kembali semula macam dulu-dulu,” katanya.


Rebecca Sebak Kongsi Detik Cemas, Suami Sesak Nafas Tapi Semua Hospital Penuh

Umum mengetahui, beberapa hari lalu pelakon Datin Rebecca Nur Islam hampir seluruh keluarganya disahkan positif Covid-19 termasuk dirinya. Difahamkan, seluruh ahli keluarganya menjalani kuarantin kendiri di rumah.

Menerusi satu perkongsian di Instagram, Rebecca sebak berkongsikan detik cemas apabila suaminya, Datuk Norazam Sulaiman secara tiba-tiba sesak nafas dan dikejarkan ke hospital, semalam.

Kata Rebecca lagi, apabila dia menghubungi lebih 20 hospital tiada satu pun mahu menerima suaminya yang memerlukan bantuan oksigen susulan penuh dengan pesakit Covid-19.

“Saya terpaksa tinggalkan kesemua anak-anak yang positif Covid-19 buat sementara waktu kerana perlu menemani suami yang dalam keadaan kritikal semalam. Sebaik tiba di sebuah hospital swasta, kami diberitahu perlu menunggu giliran kerana jumlah pesakit yang ramai dan padat.

“Saya dan suami perlu menunggu hampir dua jam di tepi jalan di dalam ambulans. Saya juga akui ada satu kedegilan apabila seboleh mungkin tidak mahu membawa suami ke hospital kerajaan atau Pusat Kuarantin dan Rawatan Covid-19 Bersepadu (PKRC) di Taman Ekspo Pertanian Malaysia (MAEPS) Serdang kerana saya amat takut jika keadaan suami akan bertambah teruk.

Katanya lagi, sementara menunggu giliran menerima rawatan, mujur dia teringat seorang rakan memaklumkan mengenai Pusat Kuarantin Risiko Rendah Swasta (PKRCS) yang terdapat di sebuah hotel di ibu negara.

“Jadi saya terus membawa suami untuk mendapat alat bantuan oksigen kerana keadaannya sangat kritikal. Alhamdulillah, suami saya akhirnya menerima bantuan oksigen namun doktor memaklumkan dia kini berada di tahap 4 Covid-19,” katanya.

Rebecca berkata lagi, suaminya kini ditempatkan di wad lebih ketat memandangkan keadaannya yang sudah berada di tahap 4 ke 5 dan tidak dibenarkan untuk menemani suaminya.

“Ketika berada di wad kecemasan hospital terbabit, saya sangat sedih apabila melihat suami saya buat pertama kali menangis di depan saya. Dia beritahu dia tak sanggup dan minta jangan tinggalkannya.

“Berkali-kali dia cakap yang dia takut dan mohon saya berada di sampingnya. Namun saya diberitahu yang saya tidak boleh menemani suami di hospital kerana dia akan ditempatkan di wad yang lebih ketat kerana keadaannya yang sudah berada di tahap 4 ke 5,” katanya.


“Siapa Ambil Gambar, Pandang Rendah Kat Jiran Sendiri, Sila Keluar Group”

Sejak dua minggu lalu hangat diperkatakan di media sosial mengenai kempen bendera putih. Perkara itu turut mendapat perhatian penyanyi rap Altimet yang turut serta dalam misi tersebut.

Malah, menerusi satu perkongsian Altimet meminta kepada mereka yang memerlukan supaya tidak perlu berasa malu untuk kibarkan bendera putih kerana tiada gambar akan diambil.

BACA: “Tak Perlu Malu Kibar Bendera Putih, Kami Tak Ambil Gambar”

Dalam satu posting terbaru, Altimet dikatakan menetapkan syarat kepada mereka yang mahu menyertai pasukannya dilarang mengambil gambar atau merakam video.

Menurut Altimet, jika ada yang berbuat demikian boleh keluar daripada kumpulan bantuannya itu. Altimet turut memberi peringatan supaya tidak memandang rendah kepada jiran yang memerlukan bantuan.

“Sekali lagi jangan ambil gambar siapa-siapa. Kalau siapa-siapa ambil gambar upload, keluar daripada team. Jangan pandang rendah pada dorang semua, jiran kita. Benda ni boleh jadi kat kita,” ujarnya.

Perkongsian Altimet itu mendapat pelbagai reaksi daripada netizen yang memuji peraturan yang ditetapkan oleh penyanyi itu serta mengucapkan terima kasih kerana menjaga aib penerima bantuan.


Kanser Elyana Merebak Ke Rahim, Paru-Paru & Usus

Hujung tahun lalu, penyanyi Elyana memaklumkan kanser limfoma yang dihidapinya sejak 10 tahun lalu itu hampir memasuki tahap lima apabila turut menyerang dan merebak ke beberapa organ badannya.

Meskipun sedang bertarung melawan kanser, namun Elyana tidak pernah menunjukkan penderitaan yang dihadapinya. Malah, penyanyi berusia 34 tahun itu tidak pernah putus asa melawan penyakitnya.

“Secara jujur, saya tidak tahu daripada mana datangnya kekuatan ini. Saya percaya berkat doa semua orang, ia bagaikan meniupkan semangat untuk saya terus bernafas,” katanya.

Namun Elyana berkata sebagai manusia biasa dia juga pernah rasa kecewa dan pernah tertanya-tanya mengapa dirinya diuji sedemikian rupa danmempersoalkan  mengapa orang lain boleh sembuh namun tidak dirinya.

“Saya hanya manusia biasa, ada masanya momen kecewa dan tertekan. Saya akui sukar menerima kenyataan pada awal disahkan menghidap kanser. Saya sering tertanya-tanya kenapa ia terjadi kepada saya?

“Saya juga mempersoalkan, kenapa orang lain menghidap penyakit sama boleh sembuh, tetapi saya tidak? Namun, lama kelamaan saya mula menyedari, semakin lama Allah menguji, semakin saya beroleh ketenangan,” katanya.

Baru sahaja keluar hospital untuk menambah darah, Elyana berkata terpaksa menjalani rawatan radioterapi selepas mendapati ada ketumbuhan pada bahagian tengah dadanya.

“Sebenarnya, tujuan asal ke hospital tempoh hari hanyalah untuk menambah darah, tetapi apabila ujian imbasan PET dilakukan, doktor mendapati terdapat ketumbuhan pada bahagian tengah dada. Jadi, doktor terpaksa menjalankan rawatan radioterapi secepat mungkin.

“Kesan ketumbuhan ini, saya sukar bernafas, malah batuk tidak henti-henti hampir setahun. Apabila asyik batuk, saya mengalami kesukaran menelan hingga menjejaskan selera makan. Ia juga memberi kesan kepada berat badan.

“Selain dada, kanser turut merebak pada bahagian paru-paru, belakang rahim, sedikit pada usus dan beberapa bahagian badan lain. Dengan bantuan steroid, berat badan hanya 35 kilogram (kg) kini sudah naik kira-kira tujuh kg,” katanya.


Tak Tidur Lepas Subuh, Risteena Bangga Suami Terus Mengaji

Hampir empat bulan mendirikan rumah tangga, pastinya pasangan pelakon Risteena Munim dan Isa Khan menjalani mahligai perkahwinan penuh bahagia.

Lebih bahagia, baru-baru Risteena berkongsikan video menzahirkan rasa bangga dengan kesungguhan suaminya melakukan ibadah sepanjang 10 hari pertama Zulhijah bagi merebut ganjaran pahala.

Menerusi satu perkongsian di Instagram, Risteena memuat naik video memaparkan suaminya sedang mengaji Al-Quran secara atas talian sejak awal pagi lagi. Malah, Risteena berkata suaminya juga bersemangat untuk bangun awal pagi menunaikan solat tahajud sebelum Subuh serta berpuasa sunat.

“Saat ramai masih tidur sesudah subuh, suami saya pilih untuk mengaji Al-quran sambil video call dengan ustaz untuk pastikan bacaan yang dibaca itu betul.

“Semangat bangun seawal pagi untuk solat tahajud dan solat sunat sehingga subuh dan terus mengaji. Nak kumpul pahala di bulan Zulhijjah ni katanya. Puasa tak nak tinggal 10 hari. Ini lah suami saya. So proud to share this because I’m blessed to have you as my husband,” tulisnya.

Perkongsian Risteena mendapat pelbagai reaksi dikalangan netizen yang meluahkan rasa syukur serta mendoakan agar terus istiqamah. Netizen turut mendoakan rumah tangga Risteena dan Isa bahagia hingga ke syurga.


“Asal Artis Je Operate, Kau Ingat Aku Kaya Sangat”

Meskipun sudah tampil semakin langsing dan kurus, pelakon Zulin Aziz berkata dia masih menerima komen daripada netizen yang menuduhnya melakukan pembedahan untuk kurus.

Kata Zulin, dia kurus bukan nak cantik tetapi untuk sihat. Zulin berkata bukan sehari dua dia mengambil masa untuk kurus tetapi bertahun.

BACA: Zulin Aziz Tak Melatah Dikritik Tudung Makin Singkat Sejak Kurus

“Muka saya masih sama je, bentuk dan berat badan je beza sikit, cuma saya nak ingatkan orang berbadan besar tak semestinya tak cantik.

“Nak kurus ni bukan sebab nak cantik semata-mata tetapi kerana nak sihat… saya kurus bukan dalam masa dua tiga hari, ambil masa bertahun dan saya buat macam-macam jenis diet sebelum ini. Daripada 85 kilogram sekarang dah 57 kilogram,” katanya.

Dalam pada itu Zulin turut bengang apabila sudah setahun lebih berdepan soalan sama serta mempersoalkan mengapa jika seseorang artis itu kurus pasti akan dituduh melakukan pembedahan.

“Ramai kata saya buat pembedahan… asal artis je operate! Kau ingat aku kaya sangat. Sebenarnya saya bukan la gemuk sangat sampai kena bedah, cukup berdiet sahaja.

“Penatlah nak jawab soalan sama… dah setahun lebih berdepan soalan begini! Yang ikut kita dari awal pasti tahu macam mana saya lakukan untuk capai impian ini,” katanya.


“Ebit Jangan Risaukan Bapak, Teruskan Kerja Bantu Orang Lain & Dakwah”

Semalam, pendakwah terkenal Ustaz Ebit Lew memaklumkan khabar duka ayahanda tersayang telah pun pergi menghadap Ilahi. Berita tersebut ternyata merupakan khabar duka buat rakyat Malaysia juga.

Memuat naik entri terbaru, Ebit berkongsikan foto dan video pengebumian bapanya Allahyarham Haji Ibrahim Lew Abdullah yang dilakukan di Muadzam Shah, Pahang.

BACA: Ebit Lew Sarung PPE Jumpa Bapa Terlantar Hidap Kanser Tahap Akhir

Menerusi posting berkenaan, Ebit sempat berkongsikan pesanan yang pernah diberikan oleh bapanya supaya tidak perlu risaukan mengenai keadaannya dirinya dan teruskan membuat kebaikan.

Ebit turut berkata arwah bapanya seorang yang sangat kuat bekerja namun tidak pernah mahukan apa-apa sebaliknya lebih suka memberi kepada orang lain.

Lebih sebak, Ebit berkata setiap hari bapanya rindukan arwah ibunya serta memohon maaf tiada disisi di saat akhir arwah bapanya.

Perkongsian Ebit itu mendapat pelbagai reaksi daripada netizen yang mendoakan arwah bapanya ditempatkan bersama orang yang beriman.


Uqasha Senrose Edit Gambar Sampai Tiang Dinding Pun Bengkok

Baru-baru ini perkongsian foto pelakon Uqasha Senrose menjadi perhatian ramai apabila sekali lagi membuat suntingan keterlaluan pada foto bersama tunangnya, pelakon Kamal Adli.

Menerusi perkongsian tersebut, Uqasha menyunting bahagian pinggul sehingga garisan dinding yang terletak di bahagian belakangnya bengkang-bengkok.

BACA: Lama Terperap Di Rumah, Uqasha Senrose Akui Hidup Macam Tak Betul

Perkongsian foto tersebut mendapat pelbagai reaksi netizen mengatakan ternampak garisan tiang dinding itu bengkok, namun tetap memuji kecantikan Uqasha.

Dalam pada itu, ada segelintir netizen menawarkan diri untuk membantu Uqasha membuat suntingan foto berkenaan tanpa meninggalkan bukti.

Sebelum ini, Uqasha pernah dikecam selepas menyunting gambar secara keterlaluan sehingga lilin pada kek hari jadinya turut sama membengkok.

Bagaimanapun, Uqasha mengakui sememangnya dia menyuntin gambar berkenaan berikutan ada segelintir netizen suka melabelkan dirinya gemuk.


Ifa Raziah Tetap Nak Pfizer, Sanggup Beli Vaksin

Sejak beberapa hari lalu, hangat diperkatakan apabila ada netizen mendakwa seorang artis ‘demand’ hanya mahu dicucuk vaksin Pfizer dan tidak mahu vaskin lain apabila sampai di PPV.

Menafikan dakwaan netizen yang menuduhya memilih vaksin, pelakon Ifa Raziah berkata keputusan itu dibuat selepas merasakan vaksin Pfizer sahaja yang sesuai dengan penyakit dihidapinya.

BACA: Ifa Raziah Nafi Pilih Vaksin, Hanya Pfizer Sesuai Dengan Penyakitnya

Menurut Ifa lagi, dia mempunyai alahan pada ubat tertentu sehingga terpaksa menolak vaksin Sinovac. Ujarnya, dia sanggup keluar duit sendiri untuk membeli vaksin Pfizer.

“Saya sanggup beli. Saya tak kisah sama da cepat atau lambat asalkan dapat vaksin yang diinginkan. Lagi pun tak salah jika saya memilih vaksin kerana masih ada niat nak divaksin. Kalau diberi pilihan untuk beli sekalipun, saya sangup beli,” katanya.

Kata Ifa lagi, dia bukan sengaja berlagak diva, tetapi dia sudah pun mendapatkan konsultasi daripada pengawai perubatan yang bertugas di PPV ketika temujanji suntikan vaksin Sinovac sebelum ini.

“Semasa ke PPV berkenaan pun saya bawa senarai ubat dan checklist yang menyenaraikan jenis-jenis ubat yang tidak boleh dimasukkan ke tubuh saya.

“Selepas bercerita dengan doktor yang bertugas, dia sahkan saya tidak sesuai untuk mengambil vaksin berkenan. Doktor juga turut mengeluarkan surat pembatalan vaksinasi pada hari tersebut,” katanya.

Dalam pada itu, Ifa turut berkongsi cerita pernah berdepan pengalaman negeri apabila berlaku kesilapan dalam pengambilan ubat.

“Pernah terjadi suatu ketika dulu ketika mendapatkan rawatan, doktor tersalah masukkan ubat hingga seluruh tubuh badan membengkak macam orang kena tumbuk di bahagian muka dan block saluran pernafasan,” katanya.


Ogy Ahmad Daud ‘Berbulu’ Sikap Pelakon Baru Kuat Merajuk, Tak Boleh Ditegur

Sebelum ini hangat diperkatakan apabila ada beberapa pelakon senior meluahkan rasa kecewa dengan sikap pelakon baharu yang tidak serius dalam bidang lakonan.

Perkara itu turut mendapat perhatian pelakon terkenal, Fauziah Ahmad Daud atau lebih dikenali sebagai Ogy yang berkongsikan pengalamannya ketika berhadapan dengan pelakon baru.

BACA: Sudah Dua Kali PKP, Penulis Teater Kesal Ogy Belum Langsai Hutang

“Saya faham itu semua adalah rezeki masing-masing, tapi tolong hormati bidang seni ini. Apabila saya tanya apa itu seni lakon, mereka jawab sekadar untuk menghafal dialog… terus rasa nak sepak!” katanya,

Dalam pada itu, Ogy berkata setiap pelakon perlu melalui fasa tertentu dalam mengembangkan karier seni masing-masing termasuk perlu mengikuti kelas sama seperti pelakon senior.

“Kenapa tak jadikan bidang ini sebagai sesuatu yang serius… saya faham anda tak boleh jadi pelakon profesional dalam masa satu hari.

“Tapi anda perlu melalui proses, kena sertai workshop atau kelas lakonan. Sama juga macam kami pelakon senior sekarang ni, ” katanya.


Terima Dos Pertama Sinovac, Nora Danish Dipuji Tak Pilih Vaksin

Menerusi satu perkongsian di Instagram semalam, pelakon Nora Danish memuat naik gambar dan videonya menerima dos pertama vaksin Sinovac.

Dalam satu video dimuat naik di Insta Story, Nora berkongsikan setakat ini dia tidak mengalami sebarang kesan sampingan seperti demam mahupun lenguh-lenguh.

BACA: Ibu Mentua Nora Danish Teruk Dikecam, Sampai Netizen Doakan Pesawat Terhempas

Perkongsian Nora itu mendapat pelbagai reaksi daripada netizen yang memuji pelakon itu yang menerima vaksin yang diberikan dan tidak memilih jenis vaksin.

Terdahulu, hangat diperkatakan apabila pelakon Ifa Raziah membatalkan temu janji vaksin selepas dimaklumkan akan menerima vaksin jenis Sinovac dan bukan Pfizer seperti yang diinginkannya.


Netizen Puji Muka Jep Sepahtu Hampir Sama Dengan Anak Tiri

Baru-baru ini, pelawak Jep Sepahtu ada memuat naik foto menyambut hari kelahiran anak tirinya, Barr Al Aliy yang kini berusia 11 tahun.

Menerusi entri itu, Jep mendoakan agar Barr Al Aliy menjadi anak soleh dan sentiasa berada di bawah rahmat-Nya.

Perkongsiannya itu menjadi perhatian ramai apabila ramai memuji dan mengagumi hubungan akrab pelawak itu bersama kedua anak tirinya.

Malah, ramai berkata Jep ikhlas menerima anak-anak hasil perkahwinan pertama isterinya itu seperti anak sendir. Tidak kurang juga ada yang mengatakan wajah Jep mirip kedua-dua anak tirinya.

Jep mendirikan rumah tangga dengan Sari Yanti pada Februari 2017 dan dikurniakan tiga orang cahaya mata iaitu Dariya Inara, Muhammad Khidir dan Abu Bakr. Sari juga mempunya dua orang anak lelaki iaitu Barr Al Aliy dan Baasit Al Haq hasil daripada pernikahannya yang terdahulu.


DSV Mohon Maaf, Tiada Niat Riak Dengan Kekayaan

Baru-baru ini, kenyataan jutawan terkenal Datuk Seri Vida dikecam hebat apabila meminta mereka yang terjejas diluar sana supaya berusaha daripada bergantung dengan bantuan bendera putih sahaja.

Selepas dikecam teruk, akhirnya Vida tampil membuat permohonan maaf menerusi IG Live malam tadi. Tiada niat merendahkan golongan susah, Vida berkata itu hanya pendapat peribadinya dan memohon maaf jika ada yang terasa hati dengan kenyataannya itu.

BACA: “Yang Hanya Pandai Menghentam Tu, Harap Anda Pun Bantu Sekali”

“Saya tidak pernah berniat untuk merendah-rendahkan golongan susah. Semua itu hanya pandangan peribadi dan saya hanya berharap semua pihak terus berikhtiar untuk menjana pendapatan ketika musim pandemik.

“Justeru, sekiranya saya ada terkasar bahasa atau ada pihak terasa hati dengan setiap tutur kata saya, saya mohon maaf. Niat saya hanya satu, kerana Allah SWT,” katanya.

Dalam pada itu, Vida menjelaskan dia tiada niat untuk bermegah dengan kekayaan yang dimilikinya kerana dia juga pernah mengalami zaman susah.

“Saya tiada niat untuk riak walau sebesar zarah sekalipun atau menyombong. Bila saya beri contoh suruh meniaga itu ini, ramai pula yang salah faham.

“Dahulu saya juga tiada media sosial, susah nak minta bantuan. Zaman sekarang semuanya mudah dengan media sosial, jadi jangan berhenti berusaha,” katanya.

Menerusi sesi Live itu juga, Vida turut berharap mereka diluar sana supaya tidak putus asa dan terus berusaha kerana kita tidak tahu sampai bila pandemik akan berlarutan.

“Takkan la saya boleh nak bagi apabila ada orang minta diaper dan susu? Saya boleh beri apa yang diminta. Saya boleh bagi lampin sampai 10 pek. tapi hanya boleh tahan dua atau tiga bulan.

“Kena faham isu pandemik ini akan berlarutan, tak tahu bila nak pulih sebab itu kita kena terus usaha,” katanya.